Azərbaycan beynəlxalq arenada: "Uğurlar və perspektivlər"\nAzərbaycan müstəqilliyini bərpa etdikdən sonra beynəlxalq arenada layiqli yerini tutub. Prezident İlham Əliyevin son bir ildə həyata keçirdiyi müstəqil və balanslaşdırılmış xarici siyasəti ilə beynəlxalq aləmdəki mövqelərini daha da möhkəmləndirir. Ölkəmizin ən başlıca problemi olan Ermənistan-Azərbaycan münaqişəsinin həlli xarici siyasətimizdə ən prioritet məsələdir. Dünya ölkələri ilə ikitərəfli əlaqələrin inkişaf etdirilməsi, beynəlxalq təşkilatlardakı uğurlu fəaliyyət sayəsində Azərbaycanın bu məsələdəki ədalətli mövqeyinə dünya ictimaiyyətinin dəstəyi daha da artır. Ermənistanın yeni rəhbərliyinin separatçı rejimin münaqişənin həlli ilə bağlı aparılan danışıqlara cəlb etmək cəhdləri Azərbaycan Prezidentinin qətiyyətli mövqeyi sayəsində iflasa uğradı. Məlum olduğu kimi, Azərbaycan Prezidentinin Düşənbə, Sankt-Peterburq və Davos görüşlərindən sonra martın 29-da ATƏT-in Minsk qrupu həmsədrlərinin təşəbbüsü ilə baş nazir Nikol Paşinyan arasında görüş keçirildi. Bu, bir daha təsdiq etdi ki, danışıqların formatı dəyişməz olaraq qalır və danışıqlar prosesi Azərbaycan ilə Ermənistan arasında davam etdirilir. İlham Əliyevin 2018-ci il aprelində prezident seçkilərindəki parlaq qələbəsindən ötən bir il həm də uzun müddətdir müzakirə olunan Xəzərin hüquqi statusuna dair razılaşmanın əldə edilməsi ilə yadda qaldı. Keçən il avqustun 12-də Qazaxıstanın Aktau şəhərində Xəzəryanı ölkələrin dövlət başçılarının V Zirvə toplantısı çərçivəsində Xəzər dənizinin hüquqi statusu haqqında Konvensiya imzalandı. Bu sənəd həm də Xəzəryanı ölkələrlə çox sıx və bərabərhüquqlu münasibətlərə malik Azərbaycan üçün yeni əməkdaşlıq perspektivləri açdı. Ötən ilin iyulunda dövlətimizin başçının Brüsselə səfəri çərçivəsində Azərbaycan ilə Avropa İttifaqı arasında “Tərəfdaşlıq prioritetləri” sənədinin paraflanması da mühüm tarixi əhəmiyyətə malik hadisə kimi dəyərləndirilir. Qeyd edək ki, bu yaxınlarda Avropa İttifaqı-Azərbaycan Əməkdaşlıq Şurasının 16-cı iclası keçirilib. İclasda Azərbaycan ilə Avropa İttifaqı arasında yeni sazişə dair danışıqların yekunlaşmaq üzrə olduğu bildirilib. Ümumilikdə son bir il ərzində Prezident İlham Əliyev xarici ölkələrdə 17 dəfə səfərdə olub, ondan çox ölkənin dövlət və hökumət başçısı ölkəmizə səfər edib. Bu səfərlər çərçivəsində ikitərəfli əlaqələrin genişləndirilməsinə dair müxtəlif sahələri əhatə edən müqavilələr imzalanıb, qərarlar qəbul olunub. Bu səfərlər ikitərəfli əlaqələrin, o cümlədən Azərbaycan-Avropa İttifaqı münasibətlərinin inkişafı baxımından xüsusi əhəmiyyət kəsb edib. Azərbaycan xalqı və dünya ictimaiyyəti ötən il daha bir uğurun şahidi olub. Prezident İlham Əliyevin təşəbbüsü ilə başlayan, dünyada mədəniyyətlərarası dialoqun, dostluğun, qarşılıqlı anlaşmanın möhkəmlənməsinə dəyərli töhfə hesab edilən “Bakı prosesi”nin 10 illiyi qeyd edilib. Qürurverici amil ondan ibarətdir ki, məhz Azərbaycan Prezidentinin təşəbbüsü ilə başlayan “Bakı Prosesi” bu gün müxtəlif təşkilatların, ölkələrin nümayəndələrini bir araya gətirir, müzakirələrə imkan yaradır, həm də mədəniyyətlərarası dialoqla bağlı işlərin hansı istiqamətdə aparılmasına dair praktiki vəzifələrin müəyyənləşdirilməsində mühüm rol oynayır. Xətayi Əzizov AZƏRTAC-ın xüsusi müxbiri


Vaqif Paşayev: “Təsnifat mərhələsini birinci altılıqda yekunlaşdırmaq istəyirik”\n“Sumqayıt” Futbol Klubunun əvəzediciləri 4 günlük istirahətin ardından hazırlıqlara start verib. Komandamız Masazır qəsəbəsində yerləşən “Əlincə” stadionunda məşq keçir. Əvəzedicilərin baş məşqçisi Vaqif Paşayev hazırlıq prosesi və arxada qalan oyunlar barəsində klubun rəsmi saytına müsahibə verib.\n- Əvəzedici komandanın hazırlıq prosesi necə davam edir?\n- Zaqataladan “Simurq”la oyundan qayıtdıqdan sonra komandaya 4 günlük istirahət vermişdik. Bu gündən etibarən isə məşqlərimizi bərpa etmişik. “Əlincə” stadionunda gündə iki dəfə olmaqla hazırlıq keçirik. Əsas komandanın iki üzvü – Ceyhun Sultanov və Bəxtiyar Həsən-Alızadə formalarını itirməmək üçün hazırda bizimlə məşq edir. Çempionatda yaranmış fasilədən yararlanıb yoxlama oyunu keçirmək istəyirik. “Rəvan”la baş tutacaq növbəti oyuna qədər komandanı tam hazır vəziyyətə gətirəcəyik.\n- Arxada qalan 8 tur ərzində komandanın oyununu necə xarakterizə edərdiniz?\n- Çempionatda keçirdiyimiz 8 oyunda 2 qələbə, 3 heç-heçə və 3 məğlubiyyətə imza atmışıq. Ümumilikdə götürsək, nəticədən razı deyiləm. Bəzi oyunlarımız olub ki, rəqibdən üstün olsaq da, xal itkisinə yol vermişik. AZAL-la baş tutan ilk turun oyununda baxımlı oyun nümayiş etdirsək də, heç-heçə etmişik. “Qarabağ”a məğlub olduğumuz görüşdə isə komanda inamsız təsir bağışlayıb.\n- Ötən mövsümü dəyərləndirsək “Sumqayıt” FK-nun əvəzedicilərindən 5 futbolçu əsas komandaya cəlb olundu...\n- “Sumqayıt” Futbol Klubunun düzgün qurulmuş siyasəti var. Burada gənclərə daha çox önəm verirlər. Bəli, ötən mövsüm əvəzedicidə çıxış edən 5 futbolçu əsas komandaya cəlb olundu. Bəxtiyar Həsən-Alızadə və Aqşin Muxtaroğlu bəzi qarşılaşmalarda Bernhard Raab tərəfindən meydana buraxılıb. Aydın Qasımov isə bir oyunda 18 nəfərlik heyətdə yer alıb. Qeyd edim ki, Arif Vəliyev, Ayaz Mehdiyev və Aydın Qasımov hazırda bizimlə hazırlaşır.\nDüşünürəm ki, yanvar ayına qədər Əbülfət Abbasov, Ağasif Babayev də əsas komandada oynayacaq səviyyəyə gəlib çatacaq.\n- Cari mövsümdə əvəzedici komandanın çempionatdakı əsas məqsədi nədir?\n- “Sumqayıt” Futbol Klubunun əvəzedici komandası gənc futbolçulardan qurulub. Gələcək vəd edən perspektivli futbolçularımız var. Əsas məqsədimiz əlbəttə ki, əsas komanda üçün futbolçu hazırlamaqdır. Bu səbəbdən işlərimiz plan üzrə davam edir. Məsələn, ötən mövsüm klubun akademiyasından 5 futbolçu əvəzedici komandaya cəlb olunub. Artıq 1996-cı il təvəllüdlü Bayram Nuruzadə və 1997-ci il təvəllüdlü Fərid Kərimzadə bəzi oyunlarda meydana çıxıb. Zaman keçdikcə həmin futbolçular bizim istədiyimiz səviyyəyə gəlib çatacaq.\nNəticə baxımından isə, çempionatın təsnifat mərhələsini birinci altılıqda yekunlaşdırmaq istəyirik. Final mərhələsində isə daha uğurlu çıxış edib çempionatı bacardığımız qədər üst pillələrdə bitirməyi planlaşdırırıq.\n- Əvəzedicilərlə hazırlaşan əsas komandanın iki üzvü – Şamil Cəmaləddinov və Ruslan Nəsirlinin çıxışı barəsində nə deyə bilərsiniz?\n- Şamil və Ruslan milli komandadakı oyunları ilə əlaqədar 3 oyunda meydana çıxıblar. Ruslan Nəsirli ötən mövsümə nisbətən xeyli artırıb. Mən onun özünə də demişəm ki, bu il bombardirlərin sırasında qərarlaşmalıdır. Hər iki futbolçunun uğur qazanması üçün imkanları böyükdür.


Orta məktəblərdə «casus» dərslikləri necə peyda olur? | Azadliq\n08 Oktyabr 2017 16:22\nTəhsil naziri ilə bağlı məsələ aydındır, o, qoruq müdiri olub, amma bəs tarixçilər hardadır?\nAzərbaycanın orta məktəb şagirdləri üçün nəzərdə tutulan dərslikdə təsvir kimi verilən xəritə günün mövzularından biridir. Bu xəritədə Azərbaycan ərazisi tarixi Ermənistan kimi qeyd edilib. Bu, panslavyanist yanaşmayla yazılan tarixdir və gerçəklə heç bir əlaqəsi yoxdur. Məsələnin bu tərəfi ilə tarixçilər maraqlansınlar. Amma diqqəti çəkən budur ki, belə bir dərslik Azərbaycan məktəblilərinə hansı ağılla təqdim edilib. Birinci ehtimal budur ki, sadəcə «kopyalayıblar» və elə sona qədər də bu versiyanın üstündə qala bilərsiz. «Kopyalamaq» da dərslik üçün ayrılan vəsaitin şişirdilərək mənimsənilməsi variantını doğurur. Yəni, adicə korrupsiya əməliyyatıdır. Təhsil Nazirliyinin daxilində və çevrəsində korrupsiya burulğanlarının hərlənməsi hamıya aydındır. Kitabın «müəllif» korpusu isə xüsusi heyrət doğurur. Ona görə «müəllif» sözünü dırnaqla yazırıq ki, köçürülübsə, bu, müəlliflik haqqı yaratmır, plagiat da deyil, eləcə, köçürmədir və texniki işdir…\n«Müəllif»lərin siyahısı maraq doğurur və bu siyahıya birlikdə baxmağı təklif edirik.\n1. Təvəkklü Əliyev – AMEA Arxologiya və Etnoqrafiya İnstitutunda çalışır. Deputat Araz Əlizadənin yaxın qohumudur.\n2. Faiq Babayev – AMEA Arxologiya və Etnoqrafiya İnstitutunda çalışır.\n3. Rövşən Hətəmov – Bakı Dövlət Universitetinin ABŞ və Avropa ölkələri tarixi kafedrasında işləyir. Kimin qohumu olduğunu hələ ki, dəqiqləşdirə bilməmişik.\n4. Niyaməddin Quliyev – orta məktəblərin birində müəllim işləyir və ali təhsili var.\n5. Pərviz Ağalarlı – Zərifə Əliyeva adına litseydə tarix müəllimi işləyir.\n6. Şamil Əmrahov – Bakıda orta məktəblərin birində tarix müəllimidir.\n7. Elşən Qasımov – Bakıda orta məktəblərin birində dərs deyir.\n8. Kamran Əsədov – «təhsil eksperti»dir.\n9. Elnur Hüseynov – Lənkəran Dövlət Universitetindən qovulub, sonra Zərifə Əliyeva adına litseyə müəllim işinə götürülüb. Orada da bir şagirdi döydüyü üçün işdən uzaqlaşdırılıb. Daha sonra isə arxasılnda dayanan adamları onu orta məktəblərin birinə direktor təyin etdiriblər.\n«Müəllif» korpusunun peşəkarlığı göz qamaşdırır. Müəllifliklə bağlı məsələ şübhə altına düşdüyü üçün bir az daha arxayın şəkildə demək olar ki, sözü gedən dərsliyə dərs vəsaiti kimi yox, korrupsiya vəsaiti kimi baxılıb. Amma yalnız bu deyil. Yəqin ki, bütün dərsliklərlə bağlı məsələ, elə bu şəkildədir. «Gənc nazir» Mikayıl Cabbarovun kadr islahatları belə bir vəziyyət yaradıb. Xatırlanan fakt isə, olduqca böyük təxribatdır. Söhbət acı tarixi gerçəkləri yazaraq özünü elm fədaisi kimi qələmə verənlərin şücaətindən gedə bilməz. Söhbət tarixi saxtakarlığı, üstəlik, Azərbaycana düşmənçilik üzündən yaradılan tarixi saxtakarlığı orta məktəb şagirdlərinin masasının üzərinə qədər gətirib çıxaran təcribatın «həmmüəllifi» olmaqdan gedir.\nAzərbaycanda elə bir tarixçi, dələduz deyil, həvəskar deyil, elə bir peşəkar tarixçi tapa bilməzsiz ki, indiki Azərbaycan ərazisində nə zamansa guya Ermənistan adlı bir siyasi- coğrafi vahidin olduğunu təsdiq etsin. Nə belə bir tarixçi var, nə də elə bir tarixi fakt.\nEhtimal edəkmi ki, orduda birdən-birə aşkara çıxan yüzlərlə casusun isti izlərini Təhsil Nazirliyinin kuluarlarında da axtarmağa ehtiyac var? Əgər belə bir ehtimal yoxdursa, o zaman niyə dərsliklərin tərtibatı kimi mühüm və strateji bir məsələ təsadüfi elementlərə həvalə edilir. «Yoxdur», «zəifdr»- dedik, yəni o günə qaldıq ki, Elmlər Akademiyasında tarix tərsliyi tərtib edə biləcək qədər də peşəkar qrup yoxdur?


Timoşenko Zelenski ilə görüşdü XEBEROXU.AZ - En son xeberler Azerbaycan xeberleri 2019 xəbərlər bugün 2018 xeber az 2019 xeberler bugun 2019 En son xeber 2019 Новости сегодня: самые свежие и последние новости России и мира\nUkraynanın keçmiş Baş naziri Yuliya Timoşenko ölkənin hazırkı prezidenti Vladimir Zelenski ilə görüş keçirib.\nXeberOxu.Az xəbər verir ki, qadın siyasətçi bu haqda Feysbuk hesabında məlumat verib. Timoşenkonun sözlərinə görə, onlar bir sıra məsələləri müzakirə edib.\n“Elə bu dəqiqə prezident Vladimir Zelenski ilə onun administrasiyasında görüş keçirdim. Ölkədəki hazırkı vəziyyət, növbədənkənar parlament seçkiləri, eləcə də insanların yeni hakimiyyətdən gözlədiyi dəyişiklikləri necə həyata keçirə biləcəyimiz haqda danışdıq”, - Timoşenko sosial şəbəkə hesabında qeyd edib.


İlahi ədalət...- Qənirə Paşayeva » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nİlahi ədalət...- Qənirə Paşayeva\n(Qənirə Paşayeva "İraq gündəliyi”,6-cı yazı)\nİraqda savaşın ən qızğın çağlarıydı… Artıq paytaxt Bağdad özü mühasirədə idi və Səddam Hüseynin bu savaşı uduzduğu açıq görünürdü. Bir çox generalları, yaxınları belə onu satmışdı... ABŞ-ın yaratdığı koalisiya gücləri Bağdada daxil olmağa başlamışdı. Səddam Hüseyn haradadır? - sualı bütün jurnalistlər kimi məni də, elə hər kəsi maraqlandıran bir məsələ idi. Səddam Hüseynçün sonun gəldiyi aydın görünürdü…\nOnunla İraq televiziyası yaxınlığından bağlandığım canlı yayım sonrası tanış olmuşduq. Diqqətlə mənə baxırdı. Sanki başa düşmədiyi bir dildən nələrisə anlamağa çalışırdı. Canlı yayım sonrası, təxminən 15 dəqiqədir bir qıraqdan diqqətlə məni dinləyən bu qadına yaxınlaşdım. Tərcüməçiyə "soruş gör niyə belə diqqətlə dinləyir, ona nə lazımdır?” dedim. "Bizə doğru xəbər vermirlər, əslində nə baş verir onu öyrənmək üçün gəlmişəm. Xarici jurnalistlər daha doğrusunu söylər...” dedi. Ona son xəbərləri söylədim. Üzündə qayğılı bir ifadə vardı amma dediyim üzücü xəbərlər deyəsən ona o qədər də təsir etməmişdi. Fürsətdən yararlanıb, "Mənə axşam xəbərləri üçün sadə İraqlılarla müsahibə lazımdı. Sizinlə müsahibə edə bilərmmi?” deyə soruşdum. "Olar” dedi ürəklə. Onunla müsahibəyə başlayanda üzündəki qırışlara baxdım. O qədər yaşlı deyildi amma yaşadığı əzabın dərinliyini anladan qat-qat qırışlar qalaqlanmışdı üzündə sanki... Ölkəsində savaş gedirdi amma o çox da üzüntülü, kədərli görünmürdü elə bil... Səbəbini soruşanda iki əllini də göyə qaldırıb: "gec oldu amma sonunda Allah dualarımı eşitdi, inşallah bizə yaşatdıqlarını yaşamadan ölməyəcək!..” dedi..\n- Səddam… O zalım!..\n- Səddam Hüseyndən niyə bu qədər nifrət edirsiz? Nifrətiniz ölkənizin taleyi ilə bağlı düşünməyə imkan verməyəcək qədərmi böyükdür?\nTərcüməçi sualı çevirdiyində üzündə bir neçə saniyədə fərqli məna daşıyan o qədər ifadə keçdi, indi də xatırlayanda ürpəşirəm. – Qəzəb, iztehsa, üsyan..!\n- O zalım və adamları mənim bütün ailəmi məhv etdi. Çox gənc yaşlarımdan bu günə qədər hər gün qorxu içində yaşadım. Sən qorxu nədir bilirsənmi?\n- Əlbəttə, bilirəm, mən də bir insanam…\n- Yox, sən mən yaşadığım qorxunun nə olduğunu bilmirsən. Elə bir vəziyyətə gəlirsən ki, hər kəsdən, hər şeydən qorxursan: Gələcəkdən, keçmişdən, düşünməkdən və insanlara təkrar güvənməkdən qorxursan... qorxursan. Mən 20 ildən çoxdur, bu qorxu ilə yaşayıram. İndi anladınmı mənim içimdə nifrətdən də daha ağır bir şeylər var..? Tək güvəncim İlahi ədalət idi, indi onu görməyə başlayıram və siz məndən illərlə gözlədiyim bu anda "nədən özünü üzüntülü hiss etmirsən?” deyə soruşursan…\n- Yanlış anlama məni, Vətəniniz üçün də ağır günlərdir, ona görə bunu söylədim və sual etdim…\n- Sən heç yalnız qalmaqdan qorxdunmu? – Yapayalnız… İnsanlar sizinlə dostluq etmək istəməz, sizdən uzaq gəzər, vəbalı bir xəstə kimi hiss edərsən özünü… Yapayalnız! Mən çox qorxuram ondan… Çünki yaşadım. Evin divarlarının üstümə gəlməsini, nəfəs ala bilməməyi, sanki indicə öləcəkmiş kimi nəfəs alamamağı… Qışqırmaq istəyirsən amma səsin çıxmır. Az qalır ürəyin partlasın. Evində qışqırmaqdan belə qorxursan… Hələ onsuz da hayına gələn olmayacağını da bilirsənsə, iş tamamdır…\nSonra dəhşətli bir üsyan başlayar içində… Bütün qəlbin, ruhun üsyan edər… Yaradanın varlığını belə sorğulayarsan o anlarda. "Hardasan? Nədən görmürsən? Hardadır sənin ədalətin?!” deyə… "Niyə? Niyə mən?” deyə suallarına cavab almaq istərsən amma ala bilməzsən… bilməzsən.\nDanışdıqca üzündəki cizgilərdən sanki ağrı yayılırdı ətrafa. O ağlamırdı amma mənim gözlərim dolmuşdu, özümü güclə saxlayırdım…\n- Bax, sən ağlaya bilirsən amma mənim ağlamaqdan gözdamarlarım da quruyub. Gözlərim ağlamır amma səndən fərqli olaraq mənim içim ağlayır… Sən bilirsənmi insanın içi necə ağlayır… Ağlamağın göstəricisi sadəcə gözyaşı deyil… Ən ağırı içinin ağlamasıdır…\n- Bu qədər acı çəkdirmələrinin səbəbi nə idi axı?\n- Heç nə… Yaxın qohumlarımız arasında Səddamın sevmədiyi, rəqib, düşmən hesab etdiyi adamlar vardı. Biz illərlə sadəcə onlarla qohum olmanın acısını çəkdik. Kimsi öldürüldü, kimisi qaçıb qürbətdə qaldı, kimisi də bizim kimi ölkə içərisində əzablarla yaşamağa məhkum oldu. İnsanları qohumlarına görə bir ömür əzab və qorxu altında yaşatmaq ədalətdəndimi?! Soruşuram səndən. Bizə acımadılar. Mən də acımayacam… Bunu məndən heç kəs gözləyə bilməz… İndi özünü "buranın Allahı” sayıb, hökmdar da, ədalət də hamısı mənəm deyən ədalət qarşısında cavab verəcək və mənim içimdəki illərlə gəzdirdiyim ağırı bir az da olsa sakitləşəcək. İllərlə gözlədiyin günün yaxınlaşdığını hiss etmək! – bu çox qəribə hissdir. Sən məni anlamazsan, jurnalist. Əgər zamanın varsa, otur, sənə geniş danışım ailəmin taleyini, ondan sonra nə istəyirsən gedib onu da yazarsan… Amma ən sonda mənim dediyim cümlə ilə bitir, lütfən. – Yaz ki: bunu yaşamayan anlaya bilməz bizi…\n- Tamam, oldu – dedim və o mənə təxminən 2 saat içində ailəsinin yaşadığı zülmləri, həbsləri, əzabları, qorxuları anlatdı… Onu başa düşməyimi istəyirdi… Hətta israr edirdi. Sanki illərlə içərisində gəzdirdiyi acılar israrla "bizi anlayın” deyirdi… "Nəhayət anlayın bizi!” deyə üsyan edirdi…\n- Sənin əlindən nəyini alsam məni heç zaman bağışlamazsan, jurnalist?\n- İndi dəqiq deyə bilmərəm, xanım… niyə soruşursuz?..\n- Mənim əlimdən gəncliyim alındı, yaşamaq istədiyim arzularım, xəyallarım alındı əlimdən… İndi sən mənə bunu edənin ədalət qarşısında cavab verməsinə niyə sevinirsən? deyirsən, eləmi?\n- Xeyr, xeyr, mən belə bir şey söyləmədim… Hər kəs haqq etdiyi cəzanı almalıdır, əlbət. Sadəcə ölkəniz bir cəhənnəmə çevrilir bunu söyləmək istədim…\n- Biz onsuz da cəhənnəmdə yaşamışıq neçə illər… Bundan daha betər cəhənnəm olmayacaq ki!\n- Təki hər şey yaxşı olsun. Biz də burada yaşayan insanlarçün bunu diləyirik.\n- İndi sən mənim hekayəmi yazacaqsan, göstərəcəksən televizorda, eləmi?..\n- Hə, əgər sən razısansa, sənin həyatını, İraqın bir başqa üzünü də anlatmaq istəyərdim…\n- O zaman yazarsan ki, insanların hər zaman itirməyə bir şey(lər)i olmalıdır. Nə olursa olsun insana hər zaman itirmək üçün bir şey(lər) buraxmaq lazımdır. Dünyada itirməyə heç bir şeyi olmayan insandan qorxmaq lazımdır…\n- Sizə nə söyləyəcəyimi bilmirəm… Üzgünəm… Həm də çox..!\n- Sən məndən qorxma, jurnalist. Çünki mənim itirməyə bir şeyim qalıb hələ...\n- Ümid!.. İlahi ədalətə ümid..! Şükr ki, o qalıb hələ…\nİntiqam almaq üçün İstanbula gedən gömrük rəisi və ya Rövşənin qardaşı\nSevil Sevinc bacııları efirə qayıtdı\nBaku TV sosial şəbəkədə hər kəsin danışdığı millyonluq sarayın sahibini tapdı - VİDEO\nToylarla bağlı - RƏSMİ AÇIQLAMA\n“Mənim yaşıdlarım hələ 9-cu sinifdə oxuyur” - 15 yaşlı tələbə


ROBBIE WILLIAMS, VIRTUAL FUTBOL YARDIMI TURNIRINDƏ IŞTIRAK EDIR - RADIO TIMES - FUTBOL\nRobbie Williams, koronavirusla mübarizədə kömək üçün virtual Soccer Aid turnirində iştirak edir\nBu ilki Soccer Aid tədbiri koronavirus pandemiyasına görə təxirə salına bilərdi, lakin bu Robbie Williams-ın bəzi məşhur futbolçuların köməyi ilə pul yığmasına mane olmur.\nPop ulduzu və Soccer Aid inadkarları, 27 Şənbə günü eSoccer Aid - onlayn EA Sports FIFA turnirində iştirak edir.ciİyun, və o, indiyə qədər ən gözəl oyunu oynayan ən simvolik oyunçulardan biri kimi oynayacaq.\nKoronavirusun yayılmasını dayandırmaq və uşaqların həyatına təsirini məhdudlaşdırmaq üçün pul toplayan tədbirdə məşhurların Pele, Maradona və Ronaldinho-nun ölümcül hücum qüvvələrini əhatə edən yeni mövcud Soccer Aid World XI olaraq oynayacaqları görüləcək.\nWilliams dedi: Bu, özünəməxsus və ecazkar bir təşəbbüsdür, çünki Soccer Aid World XI FC-yə əvvəllər olduğundan daha çox ehtiyac var. EA Sports FIFA oyunçularının həzz ala biləcəyi oyun içi tərəf yaratmaq üçün oyunu oynayan ən yaxşı oyunçulardan birini və daha əvvəl Unicef üçün Soccer Aid-də oynayan bir çoxunu bir araya gətirə bildik.\nŞənbə 27ciİyun ayında hamının izləyə biləcəyi və ümid edirəm bağışlaya biləcəyi eSoccer Aid-də iştirak edərkən də eyni şeyi edəcəyəm, çünki bütün gəlirlər koronavirusun yayılmasının dayandırılmasına və uşaqların həyatına təsirini məhdudlaşdırmağa kömək edəcəkdir.\nFutbol yardımı 2019\nSoccer Aid World XI FC komandası FIFA 20 daxilində Başlama rejimində oynanabilir və Roberto Carlos, Zinedine Zidane və Kenny Dalglish kimi oyunçulara sahibdir.\nEA Sports FIFA-nın baş meneceri Nick Wlodyka, dünyanı oyun yolu ilə bir araya gətirməyə davam etdiyimiz üçün, Unicef üçün Soccer Aid ilə ortaqlığımızın COVID-19 yardım səyləri istiqamətində işlərin daha da dəstəklənməsinə kömək edəcəyini söylədi.\nBu ortaqlıq həm də EA SPORTS FIFA 20-də ən simvolik futbolçulardan biriylə oynamaq üçün yeni bir yol əlavə edərək, çox vacib bir səbəb üçün məlumatlılığı artırmaqla yanaşı, azarkeşlərə oyunumuzu yaşamaq üçün daha çox yol da verdi.\n2006-cı ildən bəri, İTV-də yayımlanan Unicef üçün Soccer Aid, dünyanın hər yerindəki uşaqlara oyunla dolu bir uşaqlıq yaşatmağa kömək etmək üçün 38 milyon funt sterlinq topladı.\n2020 matçı əvvəlcə 6 iyun şənbə günü Manchester United-in Old Trafford-da keçirilməli idi, lakin mövcud koronavirus vəziyyəti səbəbiylə təxirə salındı - baxmayaraq Soccer Aid bu il bir tədbir keçirməyə sadiq qalır.\nsony playstation ps5 konsol oyunları qiyməti\nRene dekartın təsiri altındadır\nBraysı kimin öldürməsinin 13 səbəbi\nConnie həlak olur\nböyük dodaqları necə çəkmək olar


“Sərdar Cəlaloğlu PKK terrorçuları ilə görüşüb” — ŞAHİDLƏRDƏN SENSASİON AÇIQLAMALAR '; // item += '\nAzərbaycan Demokrat Partiyasının (ADP) sədri Sərdar Cəlaloğlunun 26 il öncə PKK terrorçuları ilə keçirdiyi məxfi görüşlə bağlı yeni detallar üzə çıxıb.\n"Ölkə.Az" xəbər verir ki, ADP sədri Sərdar Cəlaloğlu PKK terror təşkilatının lideri Abdullah Öcalanın Avropa üzrə təmsilçisi, "Dilan" kod adlı xanım terrorçu ilə gizli görüş keçirib.\nMəlumatda qeyd edilir ki, Şərurun Dərəkənd kəndində baş tutan görüş Sərdar Cəlaloğlunun ailəvi dostu olmuş PKK-nın "Kürd Əli" adlı gizli casusunun vasitəçiliyi ilə baş tutub.\nMəlumat üçün bildirək ki, "Kürd Əli" kimi tanınan Əli adlı travmatoloq uzun illər Naxçıvanda həkimlik fəaliyyəti ilə məşğul olub. Onun Sərdar Cəlaloğlu ilə əlaqələri də buradan yaranıb.\nMənbənin məlumatına görə, həmin görüş zamanı Sərdar Cəlaloğlu PKK-nın "Dilan" kod adlı nümayəndəsindən hakimiyyətə gəlmək üçün dəstək istəyib. Qarşılığında isə Sərdar Cəlaloğlunun onlara nə vəd etməsi insanı düşündürməyə bilməz.\nO, "Ölkə.Az"a açıqlamasında deyib ki, həmin görüşün olmasını Sərdar Cəlaloğlu özü də etiraf edib:\n"Bir vaxt Sərdar Cəlaloğlu iddia edirdi ki, guya həmin görüşdə mən də iştirak etmişəm. Ancaq bütün bunlar yalan və cəfəngiyyatdır. Mən Azərbaycanın kəşfiyyatına və əks-kəşfiyyatına rəhbərlik etmişəm, dünyanın müxtəlif adamları ilə görüşüm olub. Əgər ehtiyac olsaydı, çəkinmədən deyərdim ki, o görüşdə iştirak etmişəm. Şəxsən mən kəşfiyyatçı kimi bu görüşlə bağlı xüsusi araşdırmalar aparmamışam. Ancaq görüş zamanı Sərdar Cəlaloğlunun yanında olan insanlar var. Onlar etiraf edirlər ki, Sərdar Cəlaloğlunun PKK-dan belə bir insanla görüşü olub. Ancaq "Dilan" adlanan o xanımın əsl adının nə olması barədə heç bir məlumat yoxdur. Ancaq həmin dövrdə Sərdar Cəlaloğlunun kürd əsilli bir həkimlə əlaqəsinin olduğunu bildirdim. Həmin adamın adı Əli idi. Sərdar Cəlaloğlu Əli ilə məni də tanış etmişdi. Sonradan mən o adamı Xalq Hərəkatının mitinqlərində də görmüşəm. Əli həkim Şərur rayonunda travmatoloq işləyirdi. Bir dəfə mən həmin Əlinin otağında olanda kürd liderlərinin şəkillərini gördüm. Bu zaman əmin oldum ki, Əlinin PKK ilə əlaqəsi var və mütəmadi olaraq görüşürlər. Bunundan sonra həmin adamla əlaqəni dərhal kəsdim".\n"Sərdar Cəlaloğlu iddia edirdi ki, guya həmin görüşdə mən də iştirak etmişəm. Ancaq mən onu məhkəməyə verib sübut etdim ki, o görüşdə iştirak etməmişəm. Nəticədə Sərdar Cəlaloğlu məhkəmədə mənə uduzub".\n"Siz jurnalistsiniz. Gedib araşdırın görün PKK-da "Dilan" adlı şəxs olub? Ümumiyyətlə, PKK-da ikinci şəxs qadın olmayıb. Böyük ehtimalla "Dilan" onun kod adıdır. PKK-çılar heç zaman öz adlarını təqdim etmirlər".\n"Həmin vaxtı mən Naxçıvanda musiqi məktəbinin direktoru işləyirdim. Həm də Xalq Hərəkatında iştirak edirdik. Xalq Cəbhəsinin yeni yaranan vaxtları idi. Sərdar Cəlaloğlu və bir neçə adam gəlib mənim evimdə yığışmışdı. Naxçıvanda "Kürd Əli" kimi tanınan həkim-cərrah vardı. O, Sərdar Cəlaloğlunun dostu idi. Bir gün o, gəlib dedi ki, Türkiyədən Abdullah Öcalanın Avropa üzrə təmsilçisi Dilan adlı xanım gəlib sizinlə görüşmək istəyir. Sonra özləri gedib Şərurun Dərəkənd kəndində onunla görüşdülər. Amma mənə dedilər ki, sən kiçik adamsan, biz liderlərik. Ona görə mənim gəlməyimə razı olmadılar. Sərdar Cəlaloğlu, "Kürd Əli" və digər adamlar gedib onunla görüşüblər. Ancaq həmin görüşdə nə danışılmasından heç bir məlumatım yoxdur.\nSərdar Cəlaloğlu iddia edir ki, guya həmin görüşdə Sülhəddin Əkbər də iştirak edib və sairə. Amma mən bunu görməmişəm. Həmin görüşə mənim evimdən Sərdar Cəlaloğlu, Firdovsi və digər 2 nəfər gedib. Sülhəddin Əkbər isə həmin vaxtı mənim evimə gəlməyib. Mən Sülhəddin bəyin o görüşə getdiyinə şahid olmamışam".


GİRİFTARÇILIĞIN ƏN MÜHÜM AMİLİ VƏ YAXUD İMTAHAN - Kitabın müəllifi: Məhəmməd Məhəmmədi İştiharidi. İmam Əli (ə) buyurur\nKitabın müəllifi: Məhəmməd Məhəmmədi İştiharidi. İmam Əli (ə) buyurur\nƏgər bunların hər üçü birlikdə olsa, insan ən çətin hadisələrlə belə üzləşsə də hər cür iztirab və nigarançılığı özündən uzaqlaşdırar, təskinlik tapa bilər. Birinci səbir, “cihade əkbər” (ən böyük cihad) kimi tə`bir olunur və digər səbirlərin bünövrəsi sayılır. Ötən fəsildə qeyd olunduğu kimi “Bəqərə” surəsinin 155-ci ayəsində buyurulur: “Səbir edən şəxslərə müjdə ver! O kəslər ki, başlarına bir müsibət gəldiyi zaman “Biz Allahın bəndələriyik və (öləndən sonra) Ona tərəf qayıdacağıq” – deyirlər”.\n1. Bizim hamımız Allahdanıq və bunu e`tiraf edirik.\n2. E`tiraf edirik ki, biz Allaha tərəf qayıdacağıq.29\nYə`ni Allah qarşısında öz bəndəlik və təslim olmağımız gərək unudulmasın. Biz Allahın müqabilində bir şey deyilik. O hər nə istəsə, biz də onu bəyənməliyik. Baba Tahir deyir:\n“İsterca`” ayəsi kimi tanınmış bu ayədən istifadə edib, öz ruhiyyəmizi gücləndirək. “Bəqərə” surəsində iki yerdə (45-ci və 153-cü ayələrdə) buyurulur: “(Müsibət vaxtı) Səbir etmək və namaz qılmaqla (Allahdan) kömək diləyin”.\nNamaz Allahla rabitə qurmaq üçün ən yaxşı vasitədir. Əgər bu rabitə kamil şəkildə yerinə yetirilsə, səbir və dözümlə birlikdə olsa, şübhəsiz hər cür acılıqları şirin edər. Bu sifarişlər kişi ilə qadına şamil edilsə də, “Əhzab” surəsində qadınlar barəsində xüsusi şəkildə söz açılır: “Həqiqətən, Allah məhz müsəlman kişilər və qadınlar, mö`min kişilər və qadınlar, Allaha pərəstiş edən kişilər və qadınlar, doğrudanışan kişilər və qadınlar, səbirli30 kişilər və qadınlar, Haqq qarşısında müt`i və təvazökar olan (yalnız Allah qarşısında kiçilən) kişilər və qadınlar, sədəqə verən və oruc tutan kişilər və qadınlar, iffətli (namuslu) kişilər və qadınlar və Allahı çox zikr edən kişilər və qadınlar üçün (axirətdə) məğfirət (bağışlanma) və böyük bir mükafat hazırlamışdır!”


Astara sakini: "Oğlum polis tərəfindən işgəncə ilə öldürülüb" |\nAstara sakini: “Oğlum polis tərəfindən işgəncə ilə öldürülüb”\nAstara polisində ölü tapılan Bəhram İmamverdiyevin anası Bonu İmamverdiyeva iddia edir ki, oğlu Astara polis şöbəsində işgəncə ilə öldürülüb.\nDaxili İşlər Nazirliyi bu iddianı rədd edir, hər hansı işgəncə faktı olmadığını bildirir.\nBaş Prokurorluq istintaq başladığı üçün təfərrüata varmır, – qurumun mətbuat xidmətindən BBC Azərbaycancaya yalnız onu deyiblər ki, özünüöldürmə həddinə çatdırma ilə bağlı cinayət işi açılıb.\n“Dedilər ki, oğlunun cibində beş büküm nəşə var”\nBBC Azərbaycancaya danışan Bonu İmamverdiyeva deyir ki, oğlu Bəhram İmamverdiyev fevralın 14-də axşam saatlarında polis tərəfindən saxlanıb.\nMərhumun anası bildirir ki, səhəri gün oğlunun polis şöbəsində olduğunu öyrənib ora gedib. Bonu İmanverdiyevanın sözlərinə görə, orda ona oğlunun narkotik vasitəyə görə saxlandığını və sabah gəlib oğlunu aparmasını söyləyiblər:\n“Polisdə mənə dedilər ki, oğlunun cibində beş büküm narkotik vasitə tapılıb”,- Bonu İmamverdiyeva bildirir.\nO düşünür ki, oğlunun 5 “nəşə bükülüsünü” cibinə qoyub küçəyə çıxması inandırıcı deyil.\nBonu İmamverdiyeva əlavə edir ki, “oğlu üçün aldığı çörəyi və siqareti ona verməyə qoymayıblar, nə də özü ilə görüşməyə icazə veriblər”.\nO deyir, polis şöbəsində olanda təcili tibbi yardım maşını dayandığını görüb, amma həkimin oğlu üçün gəldiyini güman etməyib.\n“Polisdə dedilər ki, get evə, sabah səhər gəlib uşağını apararsan. Mənə 3 kağız verib qol çəkdirib evə göndərdilər. Latın əlifbasında oxuya bilmədiyimdən, bilmirəm, nə kağızlar idi”- Bonu İmamverdiyeva əlavə edir.\nBonu İmamverdiyeva oğlunun bundan əvvəl də narkotik vasitədən istifadədə şübhəli bilinib saxlandığını deyir.\n“İttihamlar əsasızdır, həqiqiətdən uzaqdır və şantaj xarakteri daşıyır”.\nDaxili İşlər Nazirliyinin mətbuat xidmətindən BBC Azərbaycancaya bildirilib ki, mərhumun anasının ittihamları “əsasızdır, həqiqiətdən uzaqdır və şantaj xarakteri daşıyır”.\n“Bəhram İmamverdiyev polis tərəfindən oğurluqda şübhəli bilinərək saxlanıb və bu zaman onun üzərindən oğurluğu sübut edən maddi sübutlarla yanaşı narkotik vasitə olan heroin və həşiş də tapılıb və müsadirə edilib”- mətbuat xidmətindən bildirilib.\n“Məhkəmə tibbi ekspertizası da rəy verib ki, mərhumun meyiti üzərində heç bir xəsarət, qançır, zorakılıq əlamətinə rast gəlinməyib”, DİN Bəhram İmamverdiyevə işgəncə verilməsi iddiasını rədd edir.\nAstaranın Şiyəkəran kənd sakini 30 yaşlı Bəhram İmamverdiyev rayonun polis şöbəsinin müvəqqəti saxlama yerində özünü asıb, polis ötən həftənin sonu açıqlayıb.\nBaş Prokurorluğun mətbuat xidmətinin rəhbəri Eldar Sultanov deyib ki, özünü öldürmək həddinə çatdırmaq maddəsi ilə cinayət işi açılıb, ancaq istintaq başladığından təfərrüata varmayıb.


Tingçilik çox incə və ustalıq tələb edən işdir - serqqapisi.az\nBu tədbirlər muxtar respublikada “Ailə təsərrüfatları ili” elan olunan 2019-cu ildə daha geniş vüsət alıb. Elə bunun ifadəsidir ki, bütün bölgələrimizdə bu sahəyə diqqət yetərincədir. Şərur rayonunun Oğlanqala kənd sakini, ailə təsərrüfatı başçısı Urman Seyidov uzun illərdir ki, Mahmudkənddə tingçilik təsərrüfatı yaradıb. O, icarəyə götürdüyü 1,5 hektarlıq sahədə müxtəlif növ meyvə tingləri yetişdirir. Təsərrüfatda tinglərə mövsümə uyğun olaraq qulluq göstərilir, yeni tinglər yetişdirilir. Ailə təsərrüfatı başçısı bildirir ki, tingçilik çətin olsa da, o, bu işi çox sevir. Hansısa bir meyvənin çəyirdəyini torpağa əkib aylarla, bəzən isə illərlə ona qulluq edirsən ki, yaxşı bir ting yetişdirə biləsən. Onun qayğısına qalırsan ki, gələcəkdə köçürüldüyü ərazidə yaxşı kök ata bilsin. Kiçik fidanlar çox kövrək olur. Payızın sonunda calaq vurulması, tinglərin əkilməsi və qulluq qaydaları haqqında danışan təsərrüfatçı bildirir ki, tingçilikdə əsas amillərdən biri də calaq işidir:\n– Calaq vurmaq ustalıq tələb edir. Yay mövsümündə meyvəsi bəyənilən ağaclara nişanələr qoyulur. Calaq vaxtı həmin ağacların birillik zoğundan göz kimi istifadə olunur. Sentyabrın 20-dən sonra vurulan calaqların sarğısı mart ayında açılır. Calanmış gözlərin yazda – oyanmazdan əvvəl hər toxmacarın gözdən yuxarı hissəsi kəsilib atılır. Calaq iki ilə başa gəlir. Diyarımızda elə ağaclar var ki, onların tingləri alınıb ölkəmizin digər rayonlarında əkilir. Ancaq məhsuldarlıq Naxçıvandakı qədər olmur. Onların meyvəsi başqa yerlərdə cırlaşır. Məsələn, elə götürək göycəni. Bu ağac ölkəmizin müxtəlif yerlərində də əkilib-becərilir, amma onların meyvəsi Naxçıvan torpağında bitən göycənin yerini vermir. Zəfəran hulusu başqa rayonlarda da yetişdirilir, lakin buradakı ətri vermir. Hər torpağın özünəməxsus meyvə-tərəvəzləri var, elə ona görə də mən ting mövsümündə bağ salmaq istəyənlərə deyərdim ki, başqa yerlərdən gətirilən tinglərdən yox, öz iqlim şəraitimizə uyğun yetişdirilənlərdən alıb əksinlər. Onda daha az zəhmət müqabilində daha yaxşı məhsuldarlıq əldə edə bilərlər.\nMüsahibim deyir ki, ağac var meyvəsinin çəyirdəyi, ağac var calaq yolu, ağac da var ki, çubuqları ilə artırılır. Bir sözlə, torpaqla yanaşı, gərək həm də ağacların dilini biləsən ki, zəhmətinin qarşılığını da alasan.\nTəsərrüfatçı onu da əlavə edir ki, ting satışında canlanma payızın sonu və qış fəslində müşahidə olunur. Bu dövr əkin üçün əlverişli zaman sayılır. Noyabr ayından etibarən ting əkinləri başlanılmalıdır. Məhz bu vaxt əkilən ting yaxşı tutur, tez inkişaf edir və bol məhsul verir. Belə ki, payızda əkilən ting tutmayıbsa, fevral ayında onların yerinə yenilərini əkmək olar. Mart-aprel ayında əkilən tinglər isə ya quruyur, ya da yaxşı inkişaf etmir. Payızda əkilən meyvə ağaclarının yazda köçürülənlərdən bir üstünlüyü də var. O da qulluqla bağlıdır. Yazda əkilən meyvə ağacları payızdakı əkindən köçürülmə olduğundan kök sistemi zədələnir və bərpa prosesi müəyyən vaxt tələb edir.\nMüsahibim onu da deyir ki, istər payızda, istərsə də yazda ting əkini zamanı havanın temperaturuna diqqət etmək lazımdır. Torpağın quruluğu və nəmliyi də önəmlidir. Orta nəmlik daha sərfəlidir.\nUrman deyir ki, dekorativ ağac tinglərini meyvə ağaclarından fərqli olaraq ilin bütün fəsillərində əkmək mümkündür. Lakin mütəxəssislər belə ağacların toxumlarını da payızda əkməyi məsləhət görürlər. Çünki dekorativ ağaclar da toxumdan əmələ gəlir. Yalnız bir ildən sonra onların tingini əkmək düzgün olduğuna görə bu proses payızda aparılır. Torpaqdan çıxarılaraq əkilən tinglərdən fərqli olaraq dibçəkdəkiləri ilin bütün fəsillərində əkmək olar. Əkilən ağacların suvarılmasına diqqət etmək lazımdır. Dekorativ ağacları şaxta düşənə kimi suvarmaq olar. Yeni calaq vurulan meyvə ağaclarının suvarılması işi vacib deyil. Ağac calandıqdan bir gün sonra suvarılır, daha sonra həmin ağacın suvarılmasına bir də yaz aylarında başlanılır. Alma, armud, gilas, heyva ağaclarına sentyabr ayının axırında calaq vurulur.\nMüsahibim deyir ki, ötən ay keçirilən “Ailə təsərrüfatı məhsulları” festivalında iştirak edib. Oraya nalbənd tingləri gətirən zəhmət adamı tinglərin hamısını satdığını və torpaq adamlarının bir neçəsindən yeni bağlar salmaq üçün ting sifarişi aldığını bildirir. O, xüsusi olaraq vurğulayır ki, bu cür tədbirlərin təşkili bizim kimi zəhmət adamlarına göstərilən qayğıdan xəbər verir.\nBu gün burada gördüklərimdən belə qənaətə gəldim ki, muxtar respublikada meyvəçiliyin inkişafı ilə bağlı qəbul edilmiş adıçəkilən sərəncamdan irəli gələn vəzifələr uğurla yerinə yetirilir, daxili bazarda yerli meyvə məhsullarının xüsusi çəkisi artır.


Bakıda Beynəlxalq Enerji Xartiyası Forumu keçirilib VİDEO - AZƏRTAC – Azərbaycan Dövlət İnformasiya Agentliyi\nBakı, 24 oktyabr, Elvin Camalov, AZƏRTAC\nOktyabrın 24-də Bakıda Energetika Nazirliyi və Enerji Xartiyası Katibliyinin birgə təşkilatçılığı ilə Beynəlxalq Enerji Xartiyası Forumu keçirilib.\nAZƏRTAC xəbər verir ki, “Texnologiya və siyasət innovasiyaları vasitəsilə enerji keçidinin təmin edilməsi” mövzusuna həsr olunan forumda Energetika naziri Pərviz Şahbazov və Enerji Xartiyasının baş katibi Urban Rusnak açılış nitqləri ilə çıxış ediblər.\nNazir P.Şahbazov ilk dəfədir ki, ölkəmizdə keçirilən bu forumun Azərbaycanın 2020-ci ildə Beynəlxalq Enerji Xartiyası Konfransına sədrliyi çərçivəsində baş tutduğunu qeyd edib. Deyib ki, böyük miqyaslı enerji forum və konfransları üçün Bakının seçilməsi onun dünyanın enerji arxitekturasındakı tarixi və müasir rolu ilə bağlıdır. Tarixi müstəvidə Bakı dünyanın enerji paytaxtı, müasir dövrdə isə aparıcı enerji mərkəzlərindən biridir.\nP.Şahbazov çıxışında hazırda qlobal miqyasda texnologiyaların təşviqi ilə enerji sektorunda bərpaolunan enerjidən geniş istifadə və enerji səmərəliliyi sayəsində enerji transformasiyasının baş verdiyini qeyd edib. Enerji şaxələndirilməsi layihəsi Cənub Qaz Dəhlizindən danışan nazir bildirib ki, ötən ilin iyul ayından indiyə kimi TANAP-la Türkiyəyə 3 milyard kubmetrdən çox qaz nəql olunub: “Avropaya qazın çatdırılmasını təmin edən əsas həlqə - TAP qaz boru kəməri üzrə isə işlərin icra vəziyyəti 90 faizə yaxındır. 2020-ci il Avropanın uzun illərdir ki, müzakirə etdiyi və nail olmağa çalışdığı şaxələndirmə planının gerçəkləşdiyi tarix olacaq. Bu tarix üçün Beynəlxalq Enerji Xartiyası Konfransı sədrliyinə Azərbaycanın layiq görülməsi də məhz Cənub Qaz Dəhlizinin strateji roluna verilən qiymətdir. Cənub Qaz Dəhlizinin şaxələndirmə və qitənin dekarbonizasiyası kimi prioritetlərə gözlənilən töhfəsinin təsdiqidir”.\nPrezident İlham Əliyevin rəhbərliyi ilə hazırda energetika sektorunda köklü islahatların həyata keçirildiyini vurğulayan nazir bildirib ki, bərpaolunan enerji mənbələrindən geniş istifadə etmək və bu prosesə özəl, xarici investisiyanın cəlbi, energetika sektorunda rəqabətə əsaslanan liberal bazar modelinə keçmək, beləliklə də dayanıqlı enerji sisteminə, ətraf mühitin qorunması ilə bağlı öhdəliyin yerinə yetirilməsinə nail olmaq başlıca hədəflərdir. Enerji Xartiyası Katibliyi də bu prosesdə Energetika Nazirliyinə lazımi dəstək verir.\nEnerji Xartiyasının baş katibi U.Rusnak enerji transformasiyası dövründə enerjiyə çıxış, artan enerji tələbatı, qlobal istiləşmə və davamlı inkişaf məsələlərini həll etmək üçün səyləri birləşdirmənin vacibliyini qeyd edib. O, Azərbaycanın sədrliyi dövründə atılacaq addımlardan, eləcə də ölkəmizlə Enerji Xartiyası arasında əməkdaşlıqdan bəhs edib: “Enerji Xartiyası Katibliyi Avropa İttifaqı və dünyanın ən yaxşı təcrübələrinə uyğun olaraq enerji səmərəliliyi ilə bağlı müvafiq qanunvericiliyin hazırlanmasında Azərbaycana dəstək göstərir. Ötən il “Enerji resurslarından səmərəli istifadə və enerji effektivliyi haqqında” Qanunun ilk layihəsi tamamlanıb. Bu il biz 2019-cu ilin sonunda yekunlaşdırılması və gələn ilin əvvəlində müvafiq orqanlarla müzakirəsi gözlənilən Azərbaycanın ilk Enerji Effektivliyinə dair Milli Fəaliyyət Planının hazırlanmasına başlamışıq”.\nForum bərpaolunan enerjinin inkişafı və texnologiyaların rolu, tənzimləyici mexanizmlər, enerji səmərəliliyinin təşviqi, regional səviyyədə təchizat təhlükəsizliyi mövzuları üzrə dörd sessiyada işini davam etdirib. Foruma 13 ölkənin - Azərbaycan, Türkiyə, Gürcüstan, Avstriya, Çin, Yunanıstan, Albaniya, Xorvatiya, İspaniya, Banqladeş, Bosniya və Herseqovina, Burundi və Yəmənin yüksək səviyyəli dövlət rəsmiləri, 42 beynəlxalq təşkilat, yerli və xarici enerji şirkətləri, dövlət qurumlarının təmsilçiləri, eləcə də xarici ölkələrin Azərbaycandakı səfirliklərinin nümayəndələri, ekspertlər və mediadan ibarət 200-dək şəxs qatılıb.\nAZERTAG.AZ :Bakıda Beynəlxalq Enerji Xartiyası Forumu keçirilib VİDEO


admin 19:06 / 06 İyul 2020\nAydın Bakıdakı Sabir bağı adlanan xırdaca parkın skamyalarından birində oturub şairin heykəlinə tamaşa edirdi. Elə bu zaman bir qara qarğa gəlib bağın alçaq hasarı üstünə qonaraq, onunla çox yaxın məsafədə dayandı. Sonra başını o yan-bu yana burub, Aydını diqqətlə süzməyə başladı. Qarğanın qorxmazcasına bir-iki addımlığında dayanması onda maraq oyatdı: “Nə yaxşı qorxmur bu? Əl atsam tuta da bilərəm ki bunu!”\nAydın bu fikirlərdə olarkən, qarğa dayandığı yerdə bir-iki qarış irəli-geri yeriyib ona dedi:\n– Məni heç vaxt tuta bilməzsən, çünki əl atmaq fikrini duyarsam, dərhal qaçmaq üçün aramızdakı məsafə mənə bəs eləyir.\n“Baa, işə düşdük dəə! Bu nədi, olmaya qarğa danışır?” deyə düşünən Aydın qarğaya tərəf dönüb:\n– Əşi, neynirəm ee, səni tutub? Ətin də yeyilmir! – dedi ki, görsün, o doğrudan da danışa bilirmi, yoxsa ona belə gəlir? Qarğa dərhal cavab verdi:\n– İnsanlar belədi dəə, həmişə yemək, ət barədə düşünür. Nə yaxşı bizim ətimiz yeyilmir, yoxsa çoxdan nəslimizi kəsmişdiniz!\nAydın baxdı ki, qarğa nə dimdiyini aralayır, nə də ondan səs çıxır. Sadəcə, qarğa tərəfə baxanda ondan fikirlər axıb gəlir. “Çox maraqlıdı”, – Aydın düşündü, – “bəlkə onunla biraz söhbətləşim?”\n– Qarğa qardaş, sən düz deyirsən, ətin yeyilməli olsaydı, bu qədər yaxına qonmağa da risk eləməzdin. Özü də ətinizi yemirik deyə, sizə mundar deyirik. Bəs sizi, məsələn, tülkü-çaqqal yeyirmi?\nQarğa bir xeyli gülüb:\n– A kişi, tülkü-çaqqal bizi hansı ağılla tutub yeyə bilər? – dedi. Aydın:\n– Bəs, deyirlər, guya, ağzında pendir olan bir qara qarğanı nə vaxtsa tülkü aldadıb? – deyə soruşdu.\n– Kişi, birincisi, o təmsili nə vaxtsa rus şairi İvan Krılov goplayıb. Guya bir qarğa ağzında pendir budağa qonubmuş. Tülkü onun pendirini əlindən almaq üçün ağacın dibindən yuxarı boylanaraq ona deyib ki, eşitmişəm, sənin çox gözəl səsin var, oxusaydın qulaq asardım. Guya, qarğa da tərifə uyaraq oxumaq istəyib. Ağzını açan kimi pendir düşüb, tülkü də qəniməti göydə qapıb. Bunu o rus təmsilçisi yazıb, sizdə də bax, bu kişi dilinizə tərcümə eləyib. Düzdü, bundan qabaq o təmsili Abbas Səhhət də tərcümə eləmişdi. Ancaq, insafla deməliyəm ki, Sabirinki daha şirin alınıb. Lakin Sabir təmsilin arxasına belə bir beyt artırıb:\nAc qalardı mənim kimi yaltaqlar…”\nSabir məllim qarğanı sarsaq adlandırıb, ancaq biz sarsaq deyilik, quyruğu özünə şələ olan tülkü kimi savadsızlar bizi aldada bilməz! Yaltaq sözlərdən, yersiz təriflərdən özünü itirən qarğalar yox, siz insanlarsınız, bildin?!\nÇəpərin üstündə var-gəl edən qarğa xeyli qəzəbli görünürdü. Aydın onun könlünü almaq üçün söhbətin yönünü dəyişmək istədi:\n– Yaxşı, qardaş, eşitmişəm, qarğalar çox yaşayır, bəs sənin neçə yaşın var?\nQarğa dayandığı mərmər daşın üstündə yenidən var-gəl eləyərək əsəbi halda nazlanaraq:\n– Bilirsənmi, quşlar heç vaxt öz yaşını deməz! – dedi.\nAydın onun xətrinə dəydiyini zənn eləyib xırda bir üzrxahlıq kimi:\n– Hə, düz deyirsən, bizdə də qadınlardan yaşını soruşmaq ədəbsizlik sayılır, – dedi.\nQarğa tərəfdən yenə fikirlər gəlməyə başladı: “Bax, sən bayaqdan mənə “qardaş-qardaş” deyirsən, nə bilirsən, bəlkə qardaş yox, bacıyam?”\nAydın ona dərhal:\n– Xətrinizə dəymişəmsə, bağışlayın! – deyə rəsmiyətə keçdi.\nQarğa təzədən başladı:\n– Mən uşaq olanda babam söyləyirdi ki, sizdə bir Molla Nəsrəddin olub, pusqu qurub ovlayaraq bizlərdən bir qarğa tutub. Soruşublar ki, a Molla, bunu neynirsən, əti də yeyilmir? O da qayıdıb ki, eşitmişəm, qarğalar üç yüz il yaşayır, istəyirəm bunu saxlayıb öyrənəm, söhbət doğrudumu? Onu eşidənlərdən biri də deyib, a kişi, sən axı, üç yüz il yaşaya bilməzsən, qarğanın yaşını hardan biləcəksən? Molla dərhal öz avamlığını anlayaraq qarğanı buraxıb. İndi, gör, sarsaq olan insanlardı, yoxsa qarğalar? Yalandan təmsil yazmaqla deyil, ee!\nAydın baxdı ki, qarğa insanlardan çox yanıqlıdı, həm də həmcinslərini ağıllı canlı kimi qələmə verir. Hücuma keçərək: – Balam, bu qədər ağıllısınızsa, bəs bir avam Molla o qarğanı necə tutubmuş? – deyə soruşdu.\nQarğa başını o tərəf-bu tərəfə əyərək Aydını yenicə görürmüş kimi ona diqqətlə nəzər salaraq davam elədi:\n– Bilirsənmi, əziz dost, qarğalar da tora düşür, lakin bu, çox təsadüfi hallarda olur. Babam deyərdi ki, Molla o qarğanı tutmaq üçün tövlənin qapısının ağzından içərisinə qədər taxıl səpibmiş. Qarğa da elə bilib həmin dənlər, Molla dəyirmana dən aparanda kisənin yırtığından töküb. Sən demə, Molla qapının tutalğacına ip bağlayıb, axurda gizlənibmiş. Əhvalat qış fəslində, aclıq vaxtlarında olub. Qarğa dənləyə-dənləyə tövləyə girəndə, Molla qəfil qapının ipini çəkib, qarğa da qalıb içəridə, bax, belə. O boydana kişi bir qarğadan ötrü, eşşəyin axurunda gizlənibmiş. Eşşək olmasaydı, qarğa heç də Mollanın toruna düşməzdi. Babam deyirdi ki, ac qarğa kişinin hənirtisini uzaqdan hiss eləməliydi, sadəcə, eşşəyin hənirtisi ona mane olub. Yəni, Molla o qarğanı eşşəyin köməkliyi ilə tuta bilib, indi bildin?\nAydın dinməzcə, uzun-uzadı ona baxdı, aralarına sükut çökdü. Qarğa birazdan dimdiyi ilə Sabirin heykəlini göstərib, əsəbi şəkildə sükutu pozaraq:\n– Bu kişi də inanıb ki, guya tülkü bizi aldada bilir. Halbuki, iki qarğa ən hiyləgər tülkünün ovunu əlindən ala bilir. Biri onun quyruğunu dimdikləyir, tülkü arxaya çevrilən kimi o birisi onun qarşısındakı tikəni götürüb gedir, bax, belə! – dedi və qanad açıb yaxınlıqdakı qoca çinara tərəf uçmağa başladı.\n← Xəzər Kürdən aldığı suyu “geri qaytarır” – VİDEO\nQızılağac milli parkının ərazisində yanğın – SON DƏQİQƏ →


525-ci Qəzet - Cümhuriyyətin ən gənc naziri - Mustafa bəy Vəkilov\nAzərbaycan Cümhuriyyətinin formalaşmasında, bir dövlət olaraq güclənməsində Mustafa bəy Vəkilovun (Vəkilli) böyük xidmətləri var.\nM.Vəkilovun bu dövrdə (1917-1918-ci illərdə) Bakıda nəşr edilən müxtəlif qəzetlərdə siyasi və ictimai hadisələrlə bağlı çoxlu yazıları da çap olunub. O, eyni zamanda, 1917-ci ildə açılması nəzərdə tutulan Rusiya Parlamentinə Azərbaycandan millət vəkili seçilib.\nM.Vəkilov Türk Ədəmi-Mərkəziyyət Partiyası Müsavatın birinci qurultayında (26-31 oktyabr, 1917) MK üzvü seçilib. Bu qurultaydan sonra M.Ə.Rəsulzadənin rəhbərliyi ilə Bakıda və qəzalarda başlanan "Azərbaycana muxtariyyət" şüarının təbliğatçılarından biri də M.Vəkilov olub.\nParlamentin 1919-cu ilin 17 martında keçirilən həmin iclasında M.Vəkilov çıxışında Maliyyə-büdcə komissiyasının təklif etdiyi məvaciblərlə bağlı layihəyə münasibət bildirib. O qeyd edib: "Ma liyyə-büdcə komissiyası mövzudan bəhs edən məsələyə praktik nöqteyi-nəzəri ilə baxdı. Sağ, sol firqələr burada dedilər ki, bu məsələ əsas etibarı ilə qəbul oluna bilməz. Hökumət bu layihəni təklif etməklə demək istəmir ki, məvaciblər artmayacaqdır. Komissiya belə baxdı ki, bahalıq davam edir. Məvacib çatmır, hökumət nəzdində olan beynəlidarə komisyonu işləyir. Hələ işini bitirməyibdir. Komissiyanın işi çətindir... Burada belə bir sual verildi. Dedilər ki, komissiya söyləyə bilməzmi, nə qədər pul veriləcəkdir? Əlbəttə, aparatlar əlində olan bir idarə bu iş üçün xəzinədən nə qədər para çıxaracağını bilməsə, komissiya haradan bu suala cavab verə bilər. Ancaq komissiyada belə bir söhbət oldu ki, 7-8 milyon arasındadır. Ona görə də komissiya tərəfindən təklif edirəm ki, bu layihəni də qəbul edəsiniz".\nAzərbaycan Parlamentinin 1919-cu ilin 7 avqustunda keçirilən iclasında qeyri-müsəlman olan parlament üzvləri təklif edirlər ki, məsələ mühüm olduğundan rusca danışılsın, yaxud türkcə irad olunan nitqlər ruscaya tərcümə edilsin. M.Vəkilov bu məsələyə etiraz edərək deyir: "Mən başa düşmürəm, həddindən artıq səbirli olmağımızdanmı, yaxud hər şeyə kəmetinalıq göstərdiyimizdəndir ki, bu gün bizə Məclisi-Məbusanımızda bizdən əcnəbi dildə danışmağımızı tələb edirlər. Ümum millətlərdə, hər bir dövlətdə qəbul edilmiş və heç vaxt əl vurulmamış olan əsaslardan birisini biz də qəbul etmişik ki, Məclisi-Məbusanda öz dilimizdə danışaq. Bizim dilimiz var. O dildə danışmağa haqqımız var. Və danışmağa qərar vermişik".\nParlamentin 7 avqust saylı iclasında təbəəlik (vətəndaşlıq) təklifini parlamentdəki qeyri-müsəlmanlar irəli sürür və əsasən, Slavyan-rus cəmiyyəti təmsilçisi Kravçenkov tərəfindən iclasda müzakirəyə qoyulur. Bu məsələ ilə bağlı çıxış edən M.Vəkilov ortalığa çox sərt mövqe qoyur. O qeyd edir ki, təbəəlik qanunu qəbul edilmədikcə, heç bir mühüm məsələyə toxunmaq olmaz, hətta Məclisi-Məbusan çağırmaq olmaz. M.Vəkilov bu məsələ ilə irəli sürülən iki fikrə də əsaslı cavablar verir. Birinci məsələyə, yəni təbəəliyin istiqlalımızın beynəlmiləl təsdiqi ilə bağlılığına etiraz edir və bunu bəhanə adlandırır. İkinci məsələyə də, yəni bu qanunu Rusiyadan iznsiz qəbul etməyin qeyri-mümkünlüyünə də narazılığını bildirir. O qeyd etmişdir: "Çünki bu adamlar əvvəllər həp Rusiya təbəəsi olmuşdurlar. İndi Azərbaycan təbəəliyi qanunu verməklə haqları təsdiq edilib bir dairəyə salınmamalıdır. Fəqət bizcə Rusiyanın izn rizasına burada ehtiyac yoxdur. Və gözləmək lazım deyildir. Qoy, rusiyalılar əllərindən gələn qədər çalışsınlar, ağızlarına nə gəlsə, desinlər və bacardıqlarını etsinlər".\nDaxili işlər naziri M.Vəkilov çıxışında deyir: "Möhtərəm məbus əfəndilər! Son günlərdə əfkari-ümumiyyəyi (ictimai fikri) işğal edən (məşğul edən) Qarabağ hadisələri barəsində izahat verəcəyəm. Martın 22-də və iki gün ondan irəli Şuşa qalasına Azərbaycan xidmətində olan 2 uçastokun (sahənin - red.) erməni pristavları general-qubernatorun görüşünə gəlmək adı ilə hərəsi 15-20 nəfər müsəlləh erməni strajnikləri (gözətçiləri) ilə şəhərə toplaşmışlar. Bir bu qədər də şəhərdə onlara qoşulub, martın 22-də, gecə saat 04.00-05.00 arasında qəflətən bizim Şuşada əsgərlərimizə hücum etmişdirlər. Bir neçə zabiti həbs edərək, əsgərlərə atəş açmışdırlar. Bir tərəfdən bayram münasibəti ilə xalq evlərində istirahətə məşğul olduqlarından, digər tərəfdən camaat belə xainanə bir hücum gözləmədiklərindən bu hadisə olduqca nagəhan (gözlənilməz) olmuşdur. Şuşadakı əsgəri hissələrimiz, onların başlarında duran zabitan qəhrəmananə bir surətdə ermənilərin hücumunu dəf edə bilmişdir".\nM.Vəkilov Azərbaycan Cümhuriyyətinin daxili işlər naziri olduğu dövrdə ciddi fəaliyyət göstərmişdir. Onun Azərbaycan hökumətinə göndərdiyi teleqramlar, yazdığı məktublar bunu təsdiq etməkdədir.\n1920-ci ilin aprelin 27-si Azərbaycan Cümhuriyyətinin mövcudluğunun son günü oldu. Azərbaycanın Rusiya bolşevikləri tərəfindən işğalı ərəfəsində M.Vəkilov daxili işlər naziri vəzifəsində çalışırdı. Bu işğaldan sonra M.Vəkilov əvvəl Tiflisə, oradan da İstanbula getmişdir.\nM.Vəkilov Türkiyədə də Azərbaycanın yenidən müstəqillik qazanması uğrunda çalışmış, ciddi mübarizə aparmışdır. O, buradakı fəaliyyətində Polşa hökuməti rəsmiləri ilə əlaqələr yaratmış, Qafqaz xalqları nümayəndələrinin təmsil olunduğu beynəlxalq qurumlarda ciddi çalışmalar göstərmişdir. 1920-ci illərdə Polşanın, Fransanın maddi dəstəyi ilə yaradılan və fəaliyyətinin əsas məqsədi - mühacirlərin bir araya gətirilib sovet rejiminə qarşı mübarizəni aparmalı olan "Prometey" hərəkatının sənədlərində M.Vəkilovun da adı vardır.\nM.Vəkilov bir müddət Polşada olmuş, Polşa Xarici İşlər Nazirliyinin rəsmisi Tadeuş Qoluvko ilə görüşmüş, onunla məktublaşmışdır. Mühacirətdə yaşadığı illərdə də M.Vəkilov ciddi fəallıq göstərmiş və M.Ə.Rəsulzadənin başçılıq etdiyi Azərbaycan Milli Mərkəzinin üzvü olmuşdur. Polşa arxivlərində M. Vəkillinin (o, mühacirətdə bu imza ilə çıxış etmişdir) Polşa dövlətinin rəsmisi T.Qoluvko ilə yazışmaları saxlanılmaqdadır.\nM.Vəkilovun mühacirətdə olduğu illərdə siyasi fəaliyyətlə bağlı məktublaşdığı şəxslərdən biri də M.Ə.Rəsulzadə idi. Bu məktublardan aydın olur ki, onların arasında həm də yaxın münasibət və qarşılıqlı hörmət var idi.\nM.Vəkilovun 1935-ci ilin 21 martında İstanbuldan M.Ə.Rəsulzadəyə ünvanladığı məktubda mühacirlər arasındakı ziddiyyətlər, eyni zamanda, buradakı çalışmaları haqqında bilgilər verilir.\nM.Vəkilov mühacirətdə olduğu illərdə Qafqaz Konfederasiya Şurasının iclaslarında yaxından iştirak edirdi.\nQeyd edək ki, A.Atamalıbəyovun bu təqdimatı diqqətə alındı və Qafqaz Konfederasiya Şurasının digər bölmələri ilə məsləhətləşdikdən sonra, 1940-cı ilin mayında bu qurumun İstanbul filialı formalaşdı. Azərbaycanlıları bu qurumda X.Sultanov və M.Vəkilov təmsil etdilər.\nMustafa bəy Vəkilov 1965-ci il noyabrın 1-də 69 yaşında Amasiyada vəfat edib.


“Azərbaycan Xalq Cümhuriyyəti İli”-100\nAzərbaycan Xalq Cümhuriyyəti Ordusu - Şimali Azərbaycan müstəqillik qazandıqdan sonra Azərbaycan Xalq Cümhuriyyəti hökumətinin yaratdığı milli ordu. Azərbaycan Xalq Cümhuriyyəti silahlı qüvvələrinin təşkilinə Cümhuriyyətin elan edildiyi gündən başlanmışdı. Yeni yaradılacaq ordunun əsasını Müsəlman korpusu təşkil edirdi. Ordu quruculuğuna rəhbərlik üçün ilk hökumət kabinəsinin tərkibində Hərbi Nazirlik də nəzərdə tutulmuş və Xosrov Paşa bəy Sultanov hərbi nazir təsdiq edilmişdi. Lakin bu kabinənin buraxılması ilə hərbi nazir vəzifəsi də ləğv edilmiş və Azərbaycanda ordu quruculuğu prosesinə rəhbərlik hökumətin qərarı ilə Qafqaz İslam Ordusunun komandanı Nuru paşaya həvalə olunmuşdu. Hökumət strukturunda isə Qafqaz İslam Ordusu komandanlığı ilə əlaqələri nizamlayacaq hərbi işlər üzrə baş müvəkkil vəzifəsi təsis olunmuş və İsmayıl xan Ziyadxanov bu vəzifəyə təsdiq edilmişdi.\n1918-ci il iyunun 26-da hökumətin qərarı ilə Müsəlman korpusu Əlahiddə Azərbaycan korpusu adlandırıldı və onun ştat cədvəlində qismən dəyişiklik edildi. General-leytenant Əliağa Şıxlinski korpusun komandiri kimi vəzifəsini yenə də davam etdirdi.\nOrdu quruculuğu sahəsində irəliləyişə nail olmaq üçün hökumət bir sıra tədbirlər həyata keçirdi. İyun ayının əvvəllərindən Gəncə Hərbi Məktəbi fəaliyyətə başladı. Hökumətin qərarı ilə çağırışçılar üçün yaş senzi 19 yaşa endirildi. Sonra 1894-95-ci illərdə doğulmuş və islam dininə mənsub gənclərin xidmətə çağırılması barədə qərar qəbul edildi. Çağırış - səfərbərlik işinin təşkili, bu sahədə mövcud olan əyintilərin qarşısının alınması üçün Daxili İşlər Nazirliyinin sərəncamına 5 min rubl vəsait ayrıldı. Hökumətin qərarı ilə Yelizavetpol əxzi-əsgər (əsgərliyə çağırış və ya hərbi çağırış) idarəsi Azərbaycan əxzi-əsgər idarəsi adlandırıldı və bütün ölkə üzrə çağırış işinin təşkili bu idarədə cəmləşdirildi. Ordu quruculuğunun ilkin mərhələsi S. Şaumyanın başçılıq etdiyi Bakı Komissarlığı daşnak-bolşevik hərbi qüvvələrinin Gəncə istiqamətində fəal döyüş əməliyyatlarına başlaması ilə bir vaxta düşdüyündən ciddi çətinliklərlə qarşılaşdı. Çünki yeni qoşun hissələrinin formalaşdırılması, çağırış və təchizat işlərinin yaxşılaşdırılması gərgin döyüşlərin aparılması ilə eyni vaxta düşmüşdü. Buna görə də Nuru paşanın başçılıq etdiyi türk hərbi qüvvələri Azərbaycanı tərk edəndə Cümhuriyyət ordusu zəruri döyüş hazırlığı səviyyəsinə malik deyildi.\nOrdu quruculuğunu gücləndirmək məqsədilə 1918-ci il noyabrın 1-də Hərbi Nazirliyin yenidən bərpa edilməsi qərara alındı. Hökumətin qarşısında duran tarixi vəzifələrin həllində bu struktura çox böyük əhəmiyyət verildiyi üçün ilk vaxtlar ona rəhbərliyi Nazirlər Şurasının sədri F.x. Xoyski öz üzərinə götürdü. Nazir müavini isə tam artilleriya generalı Səməd bəy Mehmandarov təyin edildi və nazirliyin formalaşdırılması ona tapşırıldı. Ordu quruculuğu prosesinə rəhbərlik edəcək mərkəzi hərbi idarəetmə orqanlarının təşkilinə başlandı. Qısa müddət ərzində Hərbi Nazirliyin aparatı yaradıldı. Noyabrın 15-də ordunun Ümumi qərargahının təsis edilməsi barədə S. Mehmandarovun müvafiq əmri imzalandı.\nMudros barışığının (1918) şərtlərinə görə, müttəfiq dövlətlər adından Bakıya göndərilən ingilis qüvvələrinin komandanı general Tomson hələ Azərbaycana gəlməmiş türk qoşunları kimi, Azərbaycan qoşunlarının da 1918-ci il noyabrın 17-dək Bakıdan çıxarılmasını tələb etdi. Çünki Tomson, öz ölkəsinin xarici siyasətinə uyğun olaraq, Bakını istər iqtisadi, istərsə də hərbi-siyasi baxımdan mühüm strateji mərkəz sayırdı və ona nəzarəti tamamilə öz əlində saxlamaq istəyirdi. O, müstəqil Azərbaycan hökumətini tanımaq istəmədiyi kimi, onun nəzarəti altında olan hərbi qüvvələrə də etibar etmirdi. Ona görə 1918-ci il noyabrın 22-də Hərbi Nazirlik Gəncəyə köçürüldü. İngilis komandanlığı nazirliyin Bakıdan kənarda fəaliyyət göstərməsinə etiraz etmirdi.\n1918-ci il noyabrın 27-dən dekabrın 3-dək Gəncə və Ağdam ətrafındakı hərbi hissələrə səfər edən S. Mehmandarov şahidi olduğu nöqsanları ümumiləşdirərək, xüsusi əmrlə hissə komandirlərindən onların aradan qaldırılmasını tələb etdi.\n1918-ci ilin sonu-1919-cu ilin əvvəllərində Hərbi Nazirliyin rəhbərliyində və strukturunda qismən dəyişiklik edildi. Nazirlər Şurasının 25 dekabr 1918-ci il tarixli qərarı ilə tam artilleriya generalı Səməd bəy Mehmandarov hərbi nazir, 29 dekabr 1918-ci il tarixli qərarı ilə isə general-leytenant Əliağa Şıxlinski hərbi nazirin müavini təyin edildi.\nOrdu quruculuğunda müsbət dəyişikliklər baş verdikcə mövcud idarəetmə strukturları da təkmilləşdirilirdi. Hərbi nazirin 1918-ci il 31 dekabr tarixli 40 saylı əmrilə Ümumi qərargahın tərkibindəki topçu şöbəsinin əsasında Topçu idarəsi yaradıldı.\nBir qədər sonra Ümumi qərargahın tərkibindəki İstehkamat şöbəsi də İstehkamat idarəsinə çevrildi.\nNazirliyin rəhbərliyi hərbi xidmətin təşkilinin hüquqi əsasda nizamlanmasına xüsusi diqqət yetirirdi. Azərbaycan ordusunun qanunvericilik bazasını qısa müddətdə yaratmaq mümkün olmadığı üçün hərbi nazirin 1919-cu ilin əvvəlində imzaladığı əmrlə keçmiş Rusiya imperiyasında 1917-ci il yanvar ayının 1-dək qəbul edilmiş hərbi qanunvericilik aktları, müvəqqəti olaraq, qüvvədə saxlanıldı. Bura hərbi nizamnamələr, döyüş təlimatları, hərbi xidmətin bütün sahələrini tənzimləyən sənədlər, səfərbərlik, hərbi məhkəmə işlərinin aparılması üzrə təlimatlar və s. daxil idi. Lakin bu qanunvericilik aktlarının Azərbaycanın müstəqilliyi, milli orduda xidmətin bu və ya digər tələbləri ilə uyğun gəlməyən cəhətləri ləğv edilir, həmin məqamlar təkmilləşdirilir və ya yenisi ilə əvəz olunurdu. Həmin qanunvericilik aktlarına uyğun olaraq, Rusiya ordusunda tətbiq edilən hərbi rütbələr olduğu kimi, hərbi rütbələrin fərqlənmə nişanları olan poqonlar isə təkmilləşdirilərək Azərbaycan ordusunda istinad edilməyə başlandı. Əsgər heyəti üçün çavuş və baş çavuş rütbələri tətbiq edildi.\nHərbi nazirin 1918-ci il 27 dekabr tarixli 34 saylı əmri ilə hərbi qulluqçular arasında salamlaşmanın Azərbaycan dilində və azərbaycanlıların salamlaşma ənənələrinə uyğun aparılması təmin olundu. Hərbi qulluqçuların geyim formasında milli üsluba uyğun dəyişikliklər edildi. Bununla əlaqədar yaradılan xüsusi komissiyaya general-leytenant Əliağa Şıxlinski sədrlik edirdi. Komissiyanın hazırladığı geyim forması 1919-cu il yanvarın 11-dən rəsmiləşdirildi.\nMilli hərbi kadrların hazırlanması üçün tədbirlər həyata keçirildi. 1918-ci il dekabrın 25-də S. Mehmandarov hərbi xidmətə çağırışı yaxşılaşdırmaq məqsədilə xalqa müraciət etdi. Müraciətdə əvvəllər çağırış işində yol verilən nöqsanlara, hissələrdə əsgərlərə qarşı fiziki güc tətbiq edilməsinə, ağır məişət şəraitinə toxunulmaqla bərabər, bu halların aradan qaldırılması üçün qətiyyətli tədbirlərin həyata keçirilməsinə başlandığı da bəyan edilirdi.\n1919-cu il yanvarın 10-da Hərbi Nazirlikdə Müvəqqəti Hərbi Şura yaradıldı. Əsasnaməsi və daimi tərkibi təsdiq edilənə qədər Şura hərbi qanunvericilik və hərbi idarəetmə sahəsində mühüm məsələlərin müzakirəsi və müvafiq qərar qəbul edilməsi ilə məşğul olurdu. 1919-cu ilin martında Azərbaycan ordusunun idarəetmə orqanlarında mühüm keyfiyyət dəyişikliyi meydana gəldi. Hərbi nazirin əmri ilə mart ayının 26-da Baş ərkani-hərb (Baş qərargah) təsis edildi və general-leytenant Məmməd bəy Sulkeviç bu orqanın rəisi təyin edildi. Bundan sonra ordu hissələrinin formalaşdırılması daha ahəngdar xarakter aldı. 2-ci Bakı piyada alayının formalaşdırılması sürətləndirildi, 3-cü Şəki süvari alayının təşkili tezliklə başa çatdırıldı. Azərbaycandakı ingilis qüvvələrinin komandanlığı 1919-cu il aprelin əvvəllərində milli qoşun hissələrinin azsaylı kontingentinin Bakıda da yerləşdirilməsinə icazə verdi. Hərbi nazirin əmri ilə Bakıda yerləşəcək hissə və bölmələr dəqiqləşdirildi. Aprelin 5-də həmin qüvvələr Bakıya daxil oldu və Salyan kazarmalarında yerləşdirildi. Azərbaycan qoşun hissələrinin Bakıya daxil olması münasibətilə hərbi nazir S. Mehmandarov da paytaxta gəldi. Şəhər əhalisi Azərbaycan ordusunun qoşun hissələrini çox böyük ruh yüksəkliyi və təntənə ilə qarşıladı. 1919-cu ilin yayında və payızında Azərbaycan ordu hissələrinin formalaşdırılması böyük sürətlə davam etdirildi. İngilis qoşunlarının Azərbaycan ərazisini tərk etməyə başlaması ilə 1919-cu il iyunun sonu-iyulun əvvəllərində Hərbi Nazirliyin rəhbər orqanları yenidən Bakıya köçürüldü.\n1919-cu ilin iyun-iyul aylarında Zaqatala və Bakı piyada alaylarının formalaşdırılması başa çatdıqdan sonra İkinci piyada diviziyasının təşkil edilməsizərurəti yarandı. Hərbi nazirin 1919-cu il 14 iyul tarixli müvafiq əmri ilə 1-ci Cavanşir, 2-ci Zaqatala və 3-cü Gəncə alayları Birinci piyada diviziyasında, 4-cü Quba və 5-ci Bakı piyada alayları isə 2-ci piyada diviziyasında birləşdirildilər.\n1919-cu ilin payızında təşkil edilən ən əhəmiyyətli hərbi strukturlardan biri Bakı istehkamçılar hissəsi idi. Bu strukturun yaradılmasında başlıca məqsəd şimaldan, xüsusən dənizdən ehtimal olunan Denikin təhlükəsinin qarşısını almaq və bütünlüklə, Bakı şəhərinin etibarlı müdafiəsini təşkil etmək idi.\nSentyabr ayında Bakı hərbi limanının, təyyarə dəstəsinin, zirehli avtomobillər taqımının, mövqe batareyasının ştatlarının formalaşdırılmasına başlandı. Sentyabrın 14-dən təyyarə dəstəsinin və zirehli avtomobillər dəstəsinin, sentyabrın 24-dən mövqe batareyasının, oktyabrın 1-dən isə “Astarabad” hərbi gəmisinin ştatlarının formalaşdırılması başa çatdırıldı. Hərbi nazirlik bütün bu təşkilati işləri həyata keçirməklə 1919-cu ilin sonunadək Azərbaycan ordusunun heyətinin sayını 20 min nəfərə, ordudakı atların sayını isə 5 min başa, 1920-ci ildə isə ordunun sayını 40 min nəfərə, atların sayını 10 minbaşa çatdırmağı nəzərdə tuturdu. Buna nail olmaq üçün 1920-ci ilin ilk günlərindən etibarən çox geniş quruculuq işlərinin aparılması planlaşdırıldı.\n1919-cu ilin yayından əvvəlcə Qarabağda, sonra Lənkəranda, daha sonra isə Zəngəzurda hərbi şəraitin kəskinləşməsinə baxmayaraq, hərbi nazirliyin rəhbərliyi ordu quruculuğu işindəki ahəngdarlığı saxlamağa çalışırdı. 1920-ci ilin elə ilk günündən 3-cü zirehli qatarın komplektləşdirilməsinə başlandı. 1920-ci ilin əvvəllərində növbəti çağırış səfərbərlik kampaniyası başlandı və ordunun ali idarəetmə orqanlarında əsaslı struktur dəyişiklikləri aparıldı. Həmin ilin mart ayında Baş ərkani-hərblə (Baş qərargahla) Ümumi qərargah birləşdirilərək Azərbaycan Ordusunun Qərargahı yaradıldı. Mərkəzi təminat və təchizat orqanları isə birləşdirilərək Azərbaycan ordusu təchizat rəisinin idarəsi təşkil edildi.\n1920-ci ilin mart ayında bu qüvvələr bütünlüklə Qarabağ əməliyyatına və Ermənistanla sərhəd xəttində irimiqyaslı erməni təcavüzünə qarşı mübarizəyə səfərbər olundular. Nəticədə, şimal sərhədinin müdafiə sisteminin zəifləməsi bolşevik işğalı üçün daha əlverişli şərait yaratdı. Azərbaycan Xalq Cümhuriyyətinin süqutu ilə ölkənin müstəqilliyinə və milli mənafelərə xidmət edən ordu quruculuğu yarımçıq qaldı. Aprel işğalından (1920) dərhal sonra Cümhuriyyət ordusunun hissələri ləğv edildi, müstəqillik dövründə milli ordu üçün yaradılmış maddi-texniki baza isə talan olundu.


Caspian European Club tələbələr üçün növbəti motivasiya treninqi təşkil olunacaq ABC.AZ\nCaspian European Club tələbələr üçün növbəti motivasiya treninqi təşkil olunacaq\n24 oktyabr, Fineko/abc.az. Oktyabrın 27-də Azərbaycanın ali təhsil müəssisələrinin tələbələri üçün “Xəyallarındakı işi tap” mövzusunda ikinci motivasiya treninqi keçiriləcək.\nBu barədə 10 ildir ki, məşqçi-motivator qismində Azərbaycan, Qazaxıstan və Gürcüstanın iş adamları, tələbələri və idmançıları üçün treninqlər təşkil edən Caspian European Club-un sədrinin birinci müavini və baş icraçı direktoru Telman Əliyev məlumat verib.\n“Azərbaycanın ali təhsil müəssisələrinin tələbələri üçün birinci motivasiya treninqi oktyabrın 13-də təşkil olunub və uğurla keçib. Tələbələrin çoxsaylı xahişlərindən sonra oktyabrın 27-də növbəti dəfə treninq təşkil etmək qərara alınıb”, - deyə Telman Əliyev əlavə edib.\nTreninq çərçivəsində düzgün CV tərtib etmək, müsahibədən keçmək, komandada işləməyi, gəlirləri artırmağı, emosiyaları və zamanı idarə etməyi öyrənmək kimi mövzulara toxunulacaq. Fəal iştirakçılar nüfuzlu şirkətlərə işə düzəlmək perspektivi olan praktiki treninqlərdə ödənişsiz iştirak etmək imkanı əldə edəcəklər. Treninqin iştirakçıları faydalı məlumatlar almaq, xəyallarındakı işi tapmaq, təcrübəli ekspertlərlə tanış olmaq, netvorkinq və digər imkanlar qazanacaqlar.\nTelman Əliyev əlavə edib ki, arzu edən hər kəs www.caspianenergy.net/student linki vasitəsilə online rejimdə “Xəyallarındakı işi tap” mövzusunda motivasiya treninqində qeydiyyatdan keçə bilər.


Poroşenko erməniləri məyus etdi -\nPoroşenko erməniləri məyus etdi - ŞƏRH\n15:15 19 Yanvar 2017 Oxunub : 3093\nXəbər verdiyimiz kimi, ötən gün Azərbaycan prezidenti İlham Əliyev Davos səfəri çərçivəsində Ukrayna prezidenti Pyotr Poroşenko ilə görüşüb.\nGörüşdə prezidentlər Dağlıq Qarabağ məsələni müzakirə ediblər. Poroşenko bəyan edib ki, Ukrayna Azərbaycanın Ermənistan tərəfindən işğal olunmuş Dağlıq Qarabağ regionunda yaradılan separatçı rejimi heç vaxt tanımayacaq.\n"Mən dəqiq vurğulamaq istəyirəm ki, Ukrayna Dağlıq Qarabağın sənədlərinin müvafiq sertifikatlaşdırılmasını qəbul etmir və etməyəcək və biz Azərbaycanın Krım ilə bağlı tutduğu analoji mövqeyi alqışlayırıq", -deyə Poroşenko vurğulayıb.\n“Atlas” Araşdırmalar Mərkəzinin rəhbəri, politoloq Elxan Şahinoğlu hesab edir ki, Poroşenkonun Azərbaycan prezidenti İlham Əliyevlə görüşdə Dağlıq Qarabağ məsələsində ölkəmizi dəstəkləməsini söyləməsi olduqca vacib məqamdır.\n“Adətən dövlət başçıları Azərbaycanın ərazi bütövlüyü ilə bağlı ümumi fikirlər söyləyirlər. Çox az lider var ki, “Dağlıq Qarabağdakı separatimizi qəbul etmirik” fikrini dilə gətirir. Poroşenko məhz bunu açıq deyən liderlərdəndir. Bunun başlıca səbəbi odur ki, Poroşenkonun da dediyi kimi Azərbaycan Kırmla bağlı anoloji mövqeyi tutur. Məsələn, Gürcüstanla əlaqələrimiz Ukrayna ilə əlaqələrdən daha sıxdır, ancaq xatırlamıram ki, hər hansı gürcü rəsmi Dağlıq Qarabağdakı separatizmi pisləsin və bunun yolverilməz olduğunu vurğulasın. Poroşenko Cənubi Qafqaz ölkələrindən də yalnız Azərbaycana səfər edib”.\nE.Şahinoğlu təəssüflə qeyd edib ki, Qərb ölkələri, Amerika Birləşmiş Ştatları və Avropa İttifaqı Krımın ilhaqını birmənalı pislədiyi halda, eyni yanaşmanı Qarabağ məsələsində ortaya qoymurlar: “Onlar işğalçıya qarşı sanksiyalar həyata keçirmir, tam əksinə onunla əməkdaşlıq edirlər. Bu, ikilistandartlardır. Qərb ölkələri Rusiyanı haqlı olaraq cəzalandırdıqları halda Ermənistanla nəvazişlə davranır. Halbuki, Dağlıq Qarabağ və ətraf rayonları işğal edən Ermənistanla Krımı işğal edən Rusiya arasında fərq yoxdur.\nBuna baxmayaraq, Poroşenkonun Davosda Azərbaycana birmənalı dəstək ifadə etməsi o baxımdan bizim üçün vacibdir ki, Ukrayna Qərbin bölgədə təhlükəsizliyinə önəm verdiyi ölkədir. Poroşenkonun Davosdakı açıqlaması Ermənistanla yanaşı Qərbə də mesajdır ki, Azərbaycanın ərazi bütövlüyünə həssas yanaşılmalıdır.\nDigər tərəfdən Rusiyanın xarici işlər naziri Sergey Lavrov son mətbuat konfransında Ermənistanın mövqeyini dəstəklədi və bu hal Azərbaycan cəmiyyəti ilə yanaşı rəsmi Bakının da ciddi narahatlığına səbəb oldu. Ümumiyyətlə aydın oldu ki, Moskva Dağlıq Qarabağ münaqişəsinin ədalətli həllində maraqlı deyil. Belə olan halda biz Rusiyaya mesaj yollamalıyıq ki, Azərbaycanın kifayət qədər strateji tərəfdaşı var. Onlardan biri də Ukraynadır”.


Samir Abasovun bir ayağı paytaxtda!\n12:44 16 Aprel 2018\n“Sumqayıt”ın baş məşqçisi Samir Abasov mövsümün sonunda komandasını dəyişəcək. Apasport.az saytının əldə etdiyi məlumata görə, 40 yaşlı mütəxəssisin yeni klubu da artıq bəllidi.\nSosial şəbəkələrdə adı “Qəbələ” ilə yanaşı hallansa da, Abasov bölgədə deyil, paytaxt təmsilçisində çalışacaq. Belə ki, o, böyük ehtimalla gələn mövsümdən “Zirə”nin “sükanı arxası”na keçəcək. Tərəflər arasında artıq ilkin danışıq aparılıb və razılıq əldə olunub. Sadəcə, rəhbərlik bu təyinatı bəyan etmək üçün mövsümün başa çatmasını gözləyir.\nAbasov Topaz Premyer Liqasının XXIII turunda “Keşlə” ilə (2:1) dünən keçirilən qarşılaşmadan sonra ayrılıq siqnalını vermişdi. Onun bu qərarında prezident Kamran Quliyevin “Neftçi”yə keçməsi böyük rol oynayıb. Üstəlik, “Zirə”nin qış fasiləsindən sonrakı uğursuz çıxışı da Ayxan Abbasovun paytaxt təmsilçisində çox qalmayacağından xəbər verir.\n“Sumqayıt”da yerli oyunçularla avrokuboklara vəsiqə qazanmağa çox yaxın olan Samir Abasova “Zirə”də əcnəbi futbolçuların transferinə icazə veriləcək.\nQeyd edək ki, Premyer Liqada sona 5 tur qalmış “Sumqayıt” 39 xalla turnir cədvəlinin 3-cü pilləsində qərarlaşır və ən yaxın izləyicisi “Zirə”ni 4 xal qabaqlayır.\nOnline : 1349


GünazTV February.27.2020: Xocalı Soyqımı qurbanlarının xatirəsi Amerika Birləşmiş Ştatlarının paytaxtı Vaşinqtonda anıldı. | Güney Azərbaycan | Güney Azərbaycan Televizyonu GunazTV\n27 Fevral 2020 20:02\nXocalı Soyqımı qurbanlarının xatirəsi Amerika Birləşmiş Ştatlarının paytaxtı Vaşinqtonda anıldı.Capitol Hilldə,Rayburun bunasında təşkil olunan anım mərasiminə Amerikalı konqresmenlər, diplomatlar qatılmışdı. Ermənilərin 28 il əvvəl Azərbaycanın Xocalı şəhərində həyata keçirdiyi soyqırım siyasəti illər sonra müzakirə edilərkən, ortaya çıxan bir xətt aydın görünür. Ermənilər o gecə Xocalıda soyqırım siyasəti aparmaqla Azərbaycanlıların gözünü qorxudaraq, böyük torpaqlara sahib olmaq planı qurub. Konqresmen Robert Adelholt çıxışında Azərbaycanın dostu olduqlarına diqqət çəkərək millətimizin haqqlı davasını dəstəklədiyini söylədi.\n“ Biz bura Xocalını anamaq üçün yığılmışıq. Orda yüzlərlə insanın həyatını itirməsini anırıq.Məhz bu tarixdə Xocalı soyqırımı baş vermişdi.Biz ona görə anırıq ki, əmin olaq ki, gələcəkdə belə hadisələr təkrarlanmasın.Biz bunu unutmadığımıza əmin oluruq.Minnətdaram ki, Azərbaycan bütün ölən ailələri, insanları yadda saxlayır.Azərbaycan Amerika üçün çox yaxşı dost ölkədir.Mən demək istəmirəm hamı, amma bir necə konqresmen Azərbaycanda olub.Şəxsən mən də iki dəfə Azərbaycanda olmuşam. Prezidentlə, bir neçə insanla görüşmək imkanım oldu. Biz keçmişdə olanları, indi yaşananları və gələcək prespektivləri müzakirə etdik.Bir çox insanlar Azərbaycan haqqında eşidə bilər, amma çoxu Azərbaycan insanını və mədəniyyətini bilmir. Sovetlərdən sonra Azərbaycan Amerika üçün çox yaxşı dost ölkə oldu.Biz Azərbaycanın müstəqilliyini dəstəkləyirik və ölkə ilə işləməkdə maraqlıyıq. ”\n“Biz heç vaxt Xocalıda baş verənləri unutmaq istəmirik. Bu çox vacibdirki biz Xocalını unutmayaq.Əgər unutsaq, o zaman bu hadisə təkrarlanacaq.Biz burda sülh üçün toplanmışıq. Ölən insanların xatirəsi həmişə bizimlə olmalıdır. Bu xatirələr bizə bir şeyi göstərir. Biz ancaq sülh yolunda olmalıyıq.Biz nəyisə daha çox, nəyisə daha az istəmirik.Biz faciə qurbanlarını unutmalı deyilik. Onları unutmamqla biz daha gözəl gələcək yarada bilərik.”\nKonqresmenlər Henry Cueller və Steve Chabot da Azərbaycanın haqlı davasını dəstəkləyənlər sırasında oldular.Onlar, ayrı partiyalardan olsalar da, Azərbaycan mövzusunda ortaq fikirləri olduğunu söylədilər.\n“ Biz Azərbaycana Amerikaya dost ölkə olduğuna görə təşəkkür edirik. Biz bu gün burda çətin anlar barədə danışmağa yığılmışıq. Bu barədə danışmaq şox çətindir. Biz bilirik o gecə Xocalıda nə baş vermişdi və biz bilirik ki, Azərbaycanla Ameika indi sülh planı tapmağa çalışır.Biz əmin olmalıyıq ki, bu hadisələr təkrarlanmayacaq.Çox çətindir belə anlarda bura gəlmək. Amma bura ona görə gəlmişəm ki, sizə bildirim ki, biz sizə dəstək və kömək üçün burdayıq. Mənim dostlarım və mən bu faciəni baş verdiyini sübut etmək üçün burdayıq.”\n“ Bir neçə dəfə Azərbaycanda olmuşam.Azərbaycan çox möhtəşəm ölkədir.Amerika ilə də çox gözəl münasibətləri var.Bu münasibətlər çox önəmlidir. Azərbaycan insanları bizimlə Əfqanıstanda əməkdaşlıq edib. Amma biz bu gün bura çox vacib bir günü anmaq üçün burdayıq. Biz Xocalıda öldürülən 600-dən çox insanı anmaq üçün burdayıq. Xocalıda baş verənləri təkcə ordakı insanlar deyil, dünya insanları da unutmamlıdır.Konqresmen Henri ilə mən başqa partiyadan olsaq da Azərbaycan məsələsində birgə işləyirik.Biz heç vaxt bu faciəli günü unutmalı deyilik. Əmin olmalıyıqki, bu bir daha baş verməyəcək.”\nBirləşmiş Ştatların fərqli bölgələrindən gələn Azərbaycanlılar da Xocalıda yaşanan o dəhşətləri dünya ictimayyətinə çatdırmaq üçün var qüvvələri ilə çalışdıqlarını söylədi.Huostondan gələn İradə Axundova, hesab edir ki, daha çox nəticə almaq üçün daha çox çalışmaq lazımdır.\n“Artıq 28 il keçib Xocalı soyqırımından. Amerikada yaşayan Azərbaycanlılar da bu gün burdayıq bu anı unutmamq üçün. Biz neçə illərdir səsimizi çatdırmağa çalışırıq.Amma bu gün bir daha çatdırırıq. Neçə illərdir biz onlarla birlikdə çalışıq. Mən artıq 20 ildir diaspora ilə məşğulam. Biz nəyi bölürük. Biz Azərbaycanlıyıq. Hansı partiyaya məxsussan, kimi sevirsən və ya sevmirsən. Bu evində qalsın. Xocalı gələndə, Qarabağ mövzusu gələndə biz bir olmalıyıq.”\nOnunla eyni fikiri bölüşən Vaşinqtondakı diasporamızın fəal üzvü Zaur Bayramlı da bu işdə dövlətlə yanaşı hər bir vətəndaşın üzərinə böyük məsuliyyət düşdüyünü dedi. Zaur Bayramlı hesab edir ki, Amerikada 5 nəsil yaşayıb, sözdə soyqırım üçün çalışan ermənilərin siyasətinin qarşısında azərbaycanlılar daha əsaslə orqumentlər qoymalıdır.\n“ Bu 28 ildə çox şeylər danışdı. Ədalət gözləyirik. Amerika da açıq orataya mövqey qoymur. Azərbaycan özü torpağını geri almalıdır. Azərbaycan antiterror əməliyyatları keçirməlidir. Əllbətdə ölkədən kənarda olan insanlar milli məsələlərə biganə qalmamlıdır. Milli faciə günlərində birləşməliyik”\nTürkiyə səfirliyinin diplomatı Salih Çelik də Xocalıda yaşanan erməni vəhşiliyinin dünya üçün bir fakt olduğunu və Azərbaycanın haqq davasına beynəlxalq hüqüqi qiymət verilməsinin vaxtı çatdığını dedi.\n“ Bu gün türk milləti olaraq Xocalını unutmayacağıq. Biz gələcəyə sülhlə getmək istəyirik. Amma Ermənistan bunu etmir. Başqalarının sifarişi ilə, rusların dəstəyi ilə orda insanların ölümünə səbəb oldular. Biz bunsan sonra müharibə istəmirik. Amma vətənimizə göz tikənlərə də, fürsət verməyəcəyik. ”\nİndi fikirlərini təqdim edəcəyim bu gənc isə Amerikaya 11 yaşında köcüb. Cəbrayıl rayonundan olan Nicat Əşrəfzadə Ermənistanın işğalcı siyasətindən sonra gəldiyi Amerikada özünün haqq səsini çatdırmaq üçün seçicisi olduğu konqresmenlərinə dönə-dönə çatdırdığını deyir.\n“ Cəbrayıl işğal ediləndə 4 yaşım var idi.Yadımdadır necə işğal olunduq. Necə atəş açırdılar. Səhər ev paltarında evdən çıxdıq. Sonra qaçqın həyatı yaşadım. Amerikada US Azərbaycan təşkilatının üzvüyəm.Biz bütün tədbirlərə gəlirəm. Konqresmənlərlə, həmsədirlərlə görüşüb Azərbaycanın maraqlarını qoruyuruq.Onu deyə bilərəm biz əlimizdən gələni edirik, amma çox azıq. Azərbaycanlıların çoxu gəlmək istəmir. Daha yaxşı olar hamı dəstək verərsə.”\nXatırladaq ki, 1992-ci ilin fevralın 25-dən 26-na keçən gecə Erməni Silahlı qüvvələri Rusiyanın 366-cı motoatıcı alayının iştirakı ilə Xocalı şəhərini işğal edərək etnik azərbaycanlılara qarşı soyqırım həyata keçiriblər Xocalı soyqırımı nəticəsində 63-ü uşaq, 106-sı qadın, 70-i qoca olmaqla, 613 Xocalı sakini qətlə yetirilib, 8 ailə tamamilə məhv edilib, 25 uşaq hər iki valideynini, 130 uşaq valideynlərindən birini itirib. Ermənistan ordusu həmən gecə 76-sı uşaq olmaqla, 487 nəfəri yaralayıb. 1275 nəfəri əsir götürüb. Əsir götürülənlərdən 150 nəfərinin, o cümlədən 68 qadın və 26 uşağın taleyi bu günədək məlum deyil. Xocalı soyqırımının işıqlandırması və dünya mətbuatına çatdırılması birbaşa Azərbaycanın Milli qəhrəmanı Çingiz Mustafayevin adı ilə bağlıdır. Məhz Çingiz, karyerasında ən vacib xidməti göstərərək Xocalıda törədilən vəhşilikləri lentə alıb. Bu gün də Azərbaycanın əlində yeganə sübut məhz Çingiz Mustafayevin çəkdikləridir. Əgər o kadırlar olmasaydı, Ermənistan Xocalıda soyqırım həyata keçirdiyini həyasızcasına inkar edərdi. Lakin Çingizin çəkdirkləri onların bu həyasızlığının qarşısını almaqda Azərbayçana kömək olur.\nQənirə Ataş, GünaazTV, Vaşinqton.


14 fevral tarixində Səfirlik tərəfindən Koreya Parlamentinin binasında “Keçmişdən bu günə Azərbaycan reallıqları” adlı seminar və foto sərgi keçirilmişdir. Koreyada fəaliyyət göstərən diplomatik nümayəndəliklərin rəhbərləri, Koreya Parlamenti üzvlərinin köməkçiləri, dövlət qurumlarının əməkdaşları və akademik dairələr, o cümlədən, yerli kütləvi informasiya vasitələrinin nümayəndələrindən ibarət çoxsaylı qonaqların iştirak etdiyi tədbirdə Koreya və Azərbaycan parlament dostluq qrupunun sədri Hvanq Yonq-çol, Parlamentin keçmiş sədr müavini Park Byonq-su, xanım millət vəkili Park İn-suk və “The Korea Post” Media qrupunun sədri Li Kyunq-şik fəxri qonaqlar qismində iştirak etmişlər.\nTədbiri giriş sözü ilə açan Azərbaycanın Koreyadakı Fövqəladə və Səlahiyyətli Səfiri Rəmzi Teymurov Azərbaycan-Koreya diplomatik münasibətlərinin qurulmasının 25-ci ildönümünə təsadüf edən tədbirin məhz Koreya Parlamentində keçirilməsinin böyük tarixi əhəmiyyət kəsb etdiyini bildirmiş, foto sərginin və seminarın təşkilinə göstərdikləri dəstəyə görə Parlament dostluq qrupunun sədri Hvanq Yonq-çola və millət vəkili xanım Park İn-suka minnətdarlığını ifadə etmişdir.\nSəfir çıxışında 25 il bundan əvvəl yenicə müstəqilliyini əldə etmiş Azərbaycanın beynəlxalq ictimaiyyət ilə münasibətlər qurduğu dövrdə özünün müasir tarixinin ən ağır dövrlərini yaşadığını bildirmiş, Azərbaycanın üzləşdiyi çətinlikər və faciələr, o cümlədən Ermənistan-Azərbaycan münaqişəsi və Xocalı soyqırımı haqda tədbir iştirakçılarına məlumat vermişdir.\nSəfir bütün çətinliklərə baxmayaraq, Ümummilli Lider Heydər Əliyevin müdrik siyasəti nəticəsində Azərbaycanın öz küllərindən yenidən doğduğunu və Prezident İlham Əliyevin rəhbərliyində sürətli inkişaf mərhələsinə qədəm qoyduğunu diqqətə çatdırmış, Azərbaycanın əldə etdiyi nailiyyətlər barəsində danışmışdır.\nSəfir həmçinin Azərbaycan və Koreya arasında diplomatik əlaqələrin qurulmasının tarixinə nəzər salmış və 2006-2007-ci illərdə ölkə başçılarının qarşılıqlı yüksək səviyyəli səfərlərindən sonra ikitərəfli əlaqələrdə əldə olunmuş nailiyyətlərdən bəhs etmişdir.\nTədbirdə həmçinin, Parlament dostluq qrupunun sədri Hvanq Yonq-çol, Parlamentin keçmiş sədr müavini Park Byonq-su, xanım millət vəkili Park İn-suk və “The Korea Post” Media qrupunun sədri Li Kyunq-şik çıxış edərək, Azərbaycanda dəfələrlə səfərdə olduqlarını bildirmiş, Azərbaycan haqda təəssüratlarını bölüşmüş və Azərbaycan-Koreya əlaqələrinin inkişafı barəsində danışmışlar. Çıxış edənlər həmçinin Xocalı soyqırımına münasibət bildirərək tarixdə hələ də bu kimi faciələrin təkrar baş verməsindən təəssüf hisslərini ifadə etmişlər, o cümlədən, Koreya tarixində buna bənzər oxşar faciələrin mövcud olduğunu dilə gətirmişlər.\nÇıxışlardan sonra Səfirliyin müşaviri Vaqif Cəfərov tərəfindən “Keçmişdən bu günə Azərbaycan” adlı təqdimat Koreya dilində tədbir iştirakçılarının diqqətinə çatdırılmışdır. Təqdimatda Azərbaycanın 20-ci əsrdə üzləşdiyi tarixi hadisələr və faciələr, Ermənistan-Azərbaycan münaqişəsi və onun nəticələri, Azərbaycanda həyata keçirilmiş uğurlu enerji strategiyası və siyasi islahatlar nəticəsində əldə olunmuş nailiyyətlər və siyasi sabitlik haqda təfsilatlı məlumatlar yer almışdır. Daha sonra isə Heydər Əliyev Fondu tərəfindən hazırlanmış və Səfirliyin dəstəyi ilə Buta Tələbə təşkilatı tərəfindən Koreya dilinə tərcümə edilmiş “Xocalıya Ədalət” adlı video filim nümayiş etdirilmişdir.


Ucqarlara çatmayan DİSTANT TƏHSİL » Aztehsil.com\nÖlkədə karantin elan olunduqdan sonra, məktəblər artıq distant təhsilə keçid edib.\nYəni dərslər onlayn qaydada gündəliq olaraq şagirdlərə tədris edilir. Amma nəzərə alsaq ki, ucqar kənd və bəzi rayonlarda internet imkanları zəifdir o zaman bu ərazilərdə yaşayan şagirdlərin onlayn dərslərə qoşulmaqda çətinlik çəkdiyi qaçılmazdır.\nBəs, maraqlıdır internet imkanı olmayan uşaqların distant təhsil alması üçün hansı addımlar atılmalıdır?\nMəsələ ilə bağlı Modern.az-a danışan təhsil eksperti Kamran Əsədov deyir ki, şagirdlərin onlayn dərslərdən və virtual məktəbdən istifadə etmələri üçün maddi texniki resurslara cəlb olunması lazımdır:\n"İlk növbədə qeyd edim ki , 3 martdan etibarən ölkə ərazisində bütün tədris və bununla bağlı olan bütün fəaliyyətlər dayandırılıb, 4447 orta məktəbdə təhsil alan 1.5 milyon şagird dərslərdən kənarda qalıb. Baxmayaraq ki, Təhsil Nazirliyi Tele Dərs və Virtual Məktəb layihələri ilə yaranmış boşluğu aradan qaldırmağa cəhd edir.\nReal vəziyyət ondan ibarətdir ki, mövcud şərtlərdə şagirdlərin yalnız 30-35 faizi onlayn dərslərə cəlb oluna bilib və çox az hissə elektron resurslardan istifadə edir. Regionlarda isə elektron resurslardan istifadə faizi daha azdır. Hətta bir sinifdə onlayn dərslərdən 10-15 faiz şagird istifadə edə bilir. Lakin internet tariflərində güzəştlər olarsa, bu rəqəmlərin 70-80 faizə qədər qaldırılması mümkündür.\nMövcud vəziyyət bütün dünyada təhsilin fəaliyyətini iflic etsə də, ən zəif göstəricilər ölkəmizdə aiddir. Qardaş Türkiyədə 8 TV bu prosesə qoşulub və distant təhsil də tətbiq edilməklə təhsildəki boşluqlar aradan qaldırılıb. Avropa və Amerika ölklərində də distant təhsil tam şəkildə təşkil edildiyi üçün onlarda təhsilin davamlılığında hansısa bir problem yaranmayıb.\nŞagirdlərin onlayn dərslərdən və virtual məktəbdən istifadə etmələri üçün maddi texniki resurslara cəlb olunması lazımdır. Amma mövcud vəziyyətdə bu imkanlar yoxdur.\nKoronavirus pandemiyası təhsildə onlayn sistemin həmişə aktiv halda olmasını zəruri etdi. Qonşu Gürcüstanda uşaqlara elektron dərslik və onlayn resurslardan istifadə etməsi üçün planşetlər paylanılıb. Düzdür, son 2 il ərzində ölkə üzrə 2124 ümumi təhsil müəssisəsinə 20,000 ədəd noutbuk paylanılıb. Amma bu avadanlıqlar bir çox hallarda məktəb direktorlarının şəxsi məqsədlərinə cəlb edilib.\nOna görə də təhsilin əlçatanlığının və davamlılığının təmin edilməsi, şagirdlərin elektron resurslardan istifadə edə bilməsi üçün onlara planşetlər verilməlidir. Bu hətta zərurət olacağı təqdirdə bəzi imtahanların onlayn keçirilməsinə də imkan verəcək.\nDüşünürəm ki, şagird harasa getdikdə, rahatlıqla elektron dərsliyi daşıya bilir. Bundan əlavə, elektron dərsliklər oflayn proqramda işlədiyindən hər bir evdə internetin olması vacib deyil. Azərbaycanda da dərslik əvəzinə şagirdlərə planşetlərin paylanması daha yaxşı olardı. Bu, şagirdləri hər gün məktəbə kitab daşımaq yükündən azad edə, onların dərsə marağını artıra və keçdikləri mövzu üzrə daha çox məlumat əldə etməsinə imkan yarada bilər”.


Eksik etiketləri Excel-də minlərlə / milyon kimi necə formatlaşdırmaq olar?\nAşağıdakı ekran görüntüsünün aşağıda göstərildiyi kimi Excel-də bir chart varsa və indi eksen etiketlərini 100K, 1M kimi minlərlə / milyon kimi formatlaşdırmaq istəyirsən, necə həll edə bilərsən?\nBin oxları / milyonlarla format etiketləri\nEkseni formatlaşdırmaq üçün Format Axis informasiya qutusuna gedə bilərsiniz.\n1. Etiketləri bin / milyon kimi formatlaşdırmaq istədiyiniz eksende sağ basın, seçin Format Axis kontekst menyusunda.\n2. İçində Format Axis dialoq / pane, nömrənin sekmesini, sonra isə kateqoriya siyahı qutusuna Xüsusi seçin və yazın [> 999999] # ,, "M"; #, "K" daxil Format Kod mətn qutusuna basın və vurun əlavə etmək əlavə etmək üçün düyməni basın növü siyahı. Ekran görüntüsünə baxın:\n3. Bağlantıyı bağla, indi ox oxlarını minlərlə, ya da milyonlarla formatlaşdırdıqlarını görə bilərsiniz.\nUcEksik etiketləri minlərlə və ya yalnız milyonlarla formatlaşdırmaq istəyirsinizsə, yaza bilərsiniz #, "K" or #, "M" daxil Format Kod mətn qutusuna əlavə edin.\nExcel-də nömrələri azaldın\nAarik · 10 months ago\nKaran · 11 months ago


Bankların bağlanması və bağlanma riski təmərküzləşməni stimullaşdırır\n22:34 29.12.2017 (Yenilənib 21:25 29.12.2017)\nSamir Əliyev: “Mərkəzi Bankın nəzdində Bankların Sağlamlaşdırılması Fondunun yaradılması məsələsi nəzərdə keçirilməlidir”\nBAKI, 29 dekabr — Sputnik. “Azərbaycan bankları xilas olmasa, iqtisadiyyatı dirçəlməyəcək”. Sputnik Azərbaycan-ın məlumatına görə, bunu iqtisadçı-ekspert Samir Əliyev öz facebook hesabında ölkəmizin bank-maliyyə sektorundakı vəziyyəti təhlil edərkən bildirib.\nMərkəzi Bank azərbaycanlı milyarderin sərvətini müsadirə edir\n"Hamıya məlum olan bir fikir var: banklar iqtisadiyyatın qan-damar sistemidir. Bəlkə də qan-damar sisteminin insan orqanizm üçün nə demək olduğunu həkimlər qədər təsəvvür edən olmaz. Qan-damar sistemi nasaz olan orqanizm necə işləyirsə, bank sistemi pis işləyən iqtisadiyyat da elə işləyir. Bu baxımdan bank sistemini nizama salmadan iqtisadiyyatın böhrandan qurtuluğunu iddia etmək sadəcə absurddur. 2014-cü ilin sonlarından başlayaraq "ucuz neftə görə az gəlir"in fəsadları ilk növbədə, Azərbaycanın bank sektorunu vurdu. 15 bank faktiki olaraq ölkədə baş vermiş devalvasiyanın "qurbanı" oldu. Kreditləşmə kəskin aşağı düşdü, xərclərin optimallaşdırılması siyasəti altında filial, kadr və maaş ixtisarı sektoru bürüdü" – deyə Əliyev bank sisteminin çökməsinə səbəb olan amilləri sadalayıb.\nO qeyd edib ki, 2017-ci ildə isə 2015-ci ildə bank sektorunun aldığı zərbələrin fəsadlarının aradan qaldırılması addımları davam etdirildi. Dövlət daxili borclardan sonra sistem əhəmiyyətli Beynəlxalq Bankın xarici borclarını da üzərinə götürüb. Mərkəzi Bank depozit hərracları vasitəsilə banklara 46,9 milyon manatlıq dəstək verib. Ancaq problem hələ də tam aradan qalxmayıb. Bankların zərərli aktivləri onların yarımcan vəziyyətdə işləməsinə səbəb olub. Nəticədə bank sektoru iqtisadiyyatı pulla təmin edə bilmir.\nİqtisadçının sözlərinə görə, bankların aktivləri 10 ay ərzində 16% azalaraq (əsasən Beynəlxalq Banka görə) 31,4 milyarddan 26,3 milyard manata düşüb. 2016-cı ilin sonu ilə müqayisədə kredit qoyuluşu 16,4 milyarddan 12,2 milyard manata düşüb. Problemli kreditlərin həcmi 1,5 milyarddan 1,9 milyard manata yüksələrək tarixi rekord həddə çatıb. Əhalinin yerləşdirdikləri əmanətlərin həcmi 7,5-dən milyarddan 7,3 milyard manata düşüb. Azalmağa rəğmən banklar cəlb etdikləri depozitləri yerləşdirməkdə çətinlik çəkir. Bankların bağlanması və bağlanma riski bank sektorunda təmərküzləşməni stimullaşdırır.\nMərkəzi Bank qərarını açıqladı\n"2018-ci ildə hökumətin üzləşəcəyi əsas çətinliklərdən biri məhz bank sektoru olacaq. Bank sektorunu sağlamlaşdırmadan qeyri-neft sektorunu inkişaf etdirmək, kiçik və orta sahibkarlığın maliyyə resursları ilə təmin etmək çətin olacaq. Bu baxımdan hökumət problemi bankların üzərinə atmamalı, prosesdə yaxından iştirak edərək onlara, dolayısı ilə əhaliyə dəstək verməlidir. Çünki bağlanma çıxış yolu deyil, bank sektoruna inamı sarsıdır" – deyə Əliyev əlavə edib.\nBankların sağlamlaşdırılmasının vacibliyi və yolları barədə ilyarım əvvəl dövrü mətbuatda təkliflərini səsləndirdiklərini (http://sei.az/news-1171.html) xatırladan iqtisadçının sözlərinə görə, Azərbaycandan fərqli olaraq, Rusiya bankların bağlanması yox, sağlamlaşdırılması siyasətinə üstünlük verir: "Rusiyada müflisləşmə həddində olan bankların sağlamlaşdırılması üçün 2017-ci ilin iyulunda Mərkəzi Bankın nəzdində xüsusi investisiya fondu — Bank sektorunun konsolidasiyası Fondu (Фонд консолидации банковского сектора) yaradılıb. Fondun nizamnamə kapitalı 1,5 milyard rubl müəyyənləşdirilib. Fond Rusiya Mərkəzi Bankının vəsaitləri hesabına bankları kapitallaşdırır və onların səhmdarına çevrilir. Bank sağlamlaşdırıldıqdan sonra Fond payını (gəlir götürmək məqsədilə yox) satır. Fəaliyyətə başladığı müddətdə Fond 4 sistem əhəmiyyətli bankın sağlamlaşdırılmasına başlayıb. İlk bank olan "Finansovaya Korporasiya Otkrıyie"-dan tutmuş nəzarətə götürülmüş sonuncu bank — "Promsvyazbank" (aktivlərinin həcmi təxminən 22 milyard USD) ölkənin ilk 10-luğuna daxil olublar".\nƏliyev nümunə olaraq qeyd edib ki, 2008-ci ildə qlobal maliyyə böhranı zamanı ABŞ hökuməti də iki nəhəng ipoteka bankını (FannieMae və FreddieMac) xilas etmək üçün onların problemli aktivlərini alıb. Britaniya hökuməti də müflisləşmə həddinə çatmış Royal Bank of Scotland Group-u xilas etmək məqsədilə 20 milyard funt sterlinq xərcləməklə onun səhmlərinin 58%-nə sahib olub. Bankın 10 il əvvəl başlanmış sağlamlaşma prosesi hələ də davam edir və hazırda bankda dövlətin payı 80%-ə çatıb.\nMərkəzi Bank qərarını açıqladı, gözlənti var\nEkspertin sözlərinə görə, zərərli aktivlərin sağlamlaşdırılmasında dövlətin dəstəyinin əsasını payçı qismində iştirak təşkil edir. Azərbaycanda Beynəlxalq Bank nümunəsi də mövcuddur. Bankın aktivləri dövlət büdcəsi hesabına həyata keçirildi. Ancaq bizdən fərqli olaraq Rusiyada bankların sağlamlaşdırıması dövlət büdcəsi hesabına yox, Mərkəzi Bankın vəsaitləri hesabına həyata keçirilir.\n"Rusiya nümunəsində sual doğuran məsələ maliyyələşmə mənbəyi ilə bağlıdır. Çünki beynəlxalq təşkilatlar hesab edir ki, Mərkəzi Bank əvəzinə dövlət vəsaitlərinin istifadəsi şəffaflığın təminatı baxımından beynəlxalq standartlara cavab verər və sağlam kredit təşkilatların prosesdə iştirakına imkan yaradar. Ancaq digər tərəfdən problemin vergiödəyicilərin pulu hesabına aradan qaldırmaq da optimal variant deyil. Xüsusilə əgər büdcənin xərclərinin əhəmiyyətli hissəsi dövlət borclarının ödənilməsinə yönəldildiyi və büdcə vəsaitlərinin səmərəsiz xərcləndiyi bir ölkədə şəffaflıq amili kölgədə qalır" – deyə Əliyev bildirib.\nİqtisadçı hesab edir ki, Azərbaycanda bankların sistemli sağlamlaşdırılması və dövlətin iştirakını təmin etmək üçün Mərkəzi Bankın nəzdində Bankların Sağlamlaşdırılması Fondunun yaradılması məsələsi nəzərdə keçirilməlidir. Fond bir sıra meyarları (bankın sistem əhəmiyyətli olması, sosial yükünün çox olması və s.) əlində əsas tutaraq, öhdəliyini icra etmək iqtidarında olmayan bankların sağlamlaşdırılmasına başlamalıdır.\nbank, iqtisadçı-ekspert Samir Əliyev, təklif, sağlamlaşdırmaq


Baxanda üçün axtarış neticesi\nAxtarış Neticesi : Baxanda\nsizin xoşunuza gələn baxışda dayanıb,seçin və həmin baxışı «məşq»etdirin.Əks cinsin nümayəndələrinə baxanda elə edin ki, gözlərinizin dərinliyi gülsün, onunla gözlərin danışsın.\nHeç bir kişi gülüşə, özü də qımışaraq gülən gülüşə biganə qala bilməz. Gülərkən,danışarkən di\nHeç bir kişi gülüşə, özü də qımışaraq gülən gülüşə biganə qala bilməz. Gülərkən\nBu məxluq da sənin nəslinin davamçısı, özü kimi məxluqlar böyüdəcək bir elementi sayıla bilər. Ama baxanda işimizə yarayacaq şeylər də az deyil. Çünki, qadının, qızın təbiətində bir itaətkarlıq, qayda-qanuna, nizam-intizama meyllilik var. Və həm də zəif məxluq olmağı bu işi bir az daha asanlaşdırır\nayır. Eləcə də dəri təravətini itirir. Torbalanır, sallanır, rəngi solğun olur. Həmin insanın üzünə baxanda yorğunluq hiss olunur. Bütün bunlara görə də insanda tez qocalma baş verir".\nMüalicəsinə gəldikdə isə həkim deyir ki, imkan daxilində kompüter qarşısında az olmaq məsləhətdir. Əsasən masaj\nGözlerini qapali cek tanimasinlar onu\nGörende dimesinler bu muydu ewqin sonu?\nYox bir az qururlu cek, gözùnden yaw axmasin\nsoruwma bu qiz\neləcə də zamanla "dəmir xanımlar" böyüyür. Onlar uğur qazanır, soyuqqanlı olur, qorxusuz olur. Belə baxanda böyük bir iş deyil bu, elə deyilmi? Amma bu cür qızların oğlanlarla bəxti gətirmir. Oğlanlar axı....dəmirdən deyil![/color][/i][/b][/u]\ngörmək arzusundan irəli gəlir. Həm də axı yaş saçları dəsmalla qurutmaq üçün bu ideal üsuldur. Belə baxanda, problem deyil, kişilər də çiməndən sonra başını çalmalaya bilər. Axı Şərqdə sultanlarda çalma taxırdı.[/b][/color]\n8.“Aha”-sözunu kimisə yola verəndə istifadə edə biliriy ;-)\n9.Hər hansi bir oğlana baxanda bu gəziləsidi ya evləniləsi həmin saniyə anlayırıq ♥\n10.Şəkil üçün müxtəlif, poza verə biliriy =)\n11.Qanımızın qara olmağına dirnağımızın qırılamğı yetərlidir.\nYerleşdirdi: *_*M_O_N_I_K_A*_* (29.12.2012 / 17:17)\nin xoşunuza gələn baxışda dayanıb, seçin və həmin baxışı «məşq» etdirin. Əks cinsin nümayəndələrinə baxanda elə edin ki, gözlərinizin dərinliyi gülsün, onunla gözlərin danışsın.\nHeç bir kişi gülüşə, özü də qımışaraq gülən gülüşə biganə qala bilməz. Gülərkən, danışarkən dişləriniz\niftarların su ilə açdılar.Peyğəmbər gördü day bunların vəziyyəti nəysə pisdi.Çünki fiziki cəhətdən baxanda hiss olunurdu.Ağa Hz.Muhamməd(S) kövrəldi.Dua etdi və əhlibeytə cənnətdən təam gəldi.\nİnşallah bizlərdə Zamanımızın İmamı Hz.Mehdiyə layiq tərəfdarlardan olarıq.\nQarşıdan gələn Ramazan ayı b\nqiw tetilimi nece kecirecem?,\nQanadi var uca bilmez peteği var bal duzeltmez,\nqizliq perdesinin acilmasi,\nBədən baxımı üçün nələr etməliyik,\nmen anama yaxsi ovlad olmaliyam,


Ceyhun Bayramov və Sergey Lavrov üçtərəfli bəyanatın tam icrasını müzakirə ediblər - 14.10.2021, Sputnik Azərbaycan\nCeyhun Bayramov və Sergey Lavrov üçtərəfli bəyanatın tam icrasını müzakirə ediblər\nTərəflər 10 noyabr 2020-ci il tarixli üçtərəfli bəyanatın tam icrası və regional məsələlər ətrafında fikir mübadiləsi aparıblar. 14.10.2021, Sputnik Azərbaycan\nBAKI, 14 oktyabr — Sputnik. Bu gün Minsk şəhərində keçirilən MDB Xarici İşlər Nazirləri Şurasının iclasında iştirakı çərçivəsində Azərbaycanın xarici işlər naziri Ceyhun Bayramov rusiyalı həmkarı Sergey Lavrov ilə görüşüb.Bu barədə Sputnik Azərbaycan Azərbaycan Xarici İşlər Nazirliyinə istinadən xəbər verir.Nazirlər Azərbaycan-Rusiya ikitərəfli əməkdaşlıq gündəliyinin bir sıra məsələlərini, o cümlədən gələn il iki ölkə arasında diplomatik əlaqələrin təsis olunmasının 30-cu ildönümü çərçivəsində keçiriləcək tədbirləri geniş müzakirə ediblər.Tərəflər, həmçinin 10 noyabr 2020-ci il tarixli üçtərəfli bəyanatın tam icrası və regional məsələlər ətrafında fikir mübadiləsi aparıblar.\nsergey lavrov, rusiya xin rəhbəri sergey lavrov, lavrov, mdb, ceyhun bayramov, üçtərəfli bəyanat, xarici işlər naziri ceyhun bayramov\n16:20 14.10.2021 (Yenilənib: 16:23 14.10.2021)\n© Photo : MFA AzerbaijanCeyhun Bayramov və Sergey Lavrov\nTərəflər 10 noyabr 2020-ci il tarixli üçtərəfli bəyanatın tam icrası və regional məsələlər ətrafında fikir mübadiləsi aparıblar.\nBAKI, 14 oktyabr — Sputnik. Bu gün Minsk şəhərində keçirilən MDB Xarici İşlər Nazirləri Şurasının iclasında iştirakı çərçivəsində Azərbaycanın xarici işlər naziri Ceyhun Bayramov rusiyalı həmkarı Sergey Lavrov ilə görüşüb.\nBu barədə Sputnik Azərbaycan Azərbaycan Xarici İşlər Nazirliyinə istinadən xəbər verir.\nNazirlər Azərbaycan-Rusiya ikitərəfli əməkdaşlıq gündəliyinin bir sıra məsələlərini, o cümlədən gələn il iki ölkə arasında diplomatik əlaqələrin təsis olunmasının 30-cu ildönümü çərçivəsində keçiriləcək tədbirləri geniş müzakirə ediblər.